qundao/data-zh-poetry huggingface dataset:
破山璎珞树歌
作者：陈瑚
朝代：清
体裁：古风

破山之麓兴福寺，庭有双珠树。状为缨络抱佳趣，上有虬干干青云，下有垂条苍苍拂行路。传闻植自齐梁间，龙山北涧诗未删。名贤新声更间起，野人对此怡心颜。兹树笃生有妙理，左兮开花右结子。山鸟不敢巢其巅，猿猱鼷鼠不敢穴其里。岂曰硕果宜留存，天地亦若为尔培灵根。或欲斩其根，披其枝，当风杂叠摧烧之。树若有灵听我前致词，泰山山头千尺松，只今已受秦皇封。斧斤柯石遍海内，尔树安得仍以不材终。君不见七星坛前七株桧，昭明手泽今何在。又不见三峰数仞丹桂花，可怜劖削无萌芽。万物成毁固有数，生无挂碍死无怖。尔住四高僧前千百年，闻吾此言当恍然。
秋日献烟客先生
作者：陈瑚
朝代：清
体裁：七言律诗

花护书巢草覆庭，墙东人坐一帘青。鱼笺砚落新裁句，虎观家传旧赐经。十赍定承天上诰，四休初记谷中亭。只今便是高阳里，更有何门聚德星。
秦始皇
作者：陈瑚
朝代：清
体裁：七言绝句

失鹿中原大有因，独夫尽法已无民。男儿生便为刘项，莫想桃源去避秦。
空心潭
作者：陈瑚
朝代：清
体裁：五言律诗

曾依潭影宿，疏磬报清晨。壑静龙身蛰，僧闲虎迹亲。高林仍照旧，曲径尚通人。兴废增悲感，题碑又一新。
绿鹦鹉
作者：陈瑚
朝代：清
体裁：七言律诗

金瞳翠羽与凡殊，比翼雕笼影不孤。语入蕉窗声可听，梦回竹径色疑无。雪衣名字休相混，红豆生涯尚故吾。莫误前头是青鸟，琼轩小立话斯须。
老马叹
作者：陈瑚
朝代：清
体裁：古风

百战归来辞玉勒，恋栈似闻长叹息。秋风一夜梦关山，身欲奋飞无羽翼。当时神骏主人怜，破胡灭虏著先鞭。将军今入凌烟画，回首驰驱已十年。自信死生犹可托，迎新弃旧人情薄。千金市骨果何人，终当饿死填沟壑。捷足争誇后进材，英雄末路剧堪哀。识途足备沙场用，其奈世无管子才。老马伏枥志千里，烈士暮年心未已。君未知马焉知人，风尘豪杰终老矣。
自悼
作者：陈瑚
朝代：清

委心任运梦魂安，所欠无过未盖棺。方丈书巢盘马磨，半生家产钓鱼竿。妻孥累重支吾拙，朋好愆多补救难。回首中朝全盛日，茫茫已作上皇看。粘天浊浪障天尘，不死嫌迟二十春。交到白头能有几，看将青眼属何人。和凝多事文章版，张俭无家患难身。羡杀凫鹥闲泛泛，碧波清浅日相亲。
自悼·其一
作者：陈瑚
朝代：清
体裁：七言律诗

委心任运梦魂安，所欠无过未盖棺。方丈书巢盘马磨，半生家产钓鱼竿。妻孥累重支吾拙，朋好愆多补救难。回首中朝全盛日，茫茫已作上皇看。
自悼·其二
作者：陈瑚
朝代：清
体裁：七言律诗

粘天浊浪障天尘，不死嫌迟二十春。交到白头能有几，看将青眼属何人。和凝多事文章版，张俭无家患难身。羡杀凫鹥闲泛泛，碧波清浅日相亲。
访江子
作者：陈瑚
朝代：清
体裁：七言绝句

家住莲花浅水湾，随风偶尔到人间。轻舟载得故人酒，趁此月明连夜还。
访痴仙山庄即事
作者：陈瑚
朝代：清
体裁：五言律诗

来访庞公宅，云山郭外横。萍蓬游子迹，鸡黍故人情。栗里安耕稼，桃源隐姓名。醇醪拚一醉，重与话鸥盟。
读易示茸城隐者
作者：陈瑚
朝代：清
体裁：五言排律

我生丁百罹，厄运在阳九。天地胡不仁，万物如刍狗。遣兴数行诗，陶情一杯酒。上有白头翁，此身肯许友。需泥倘致戎，徒为丈夫丑。三复括囊辞，庶几静无咎。
谨和澈心君原韵赠伯毅兄
作者：陈瑚
朝代：清
体裁：七言律诗

何年鞭石驾长虹，联络环球一轨同。九载未平神禹域，四邻久慑大王风。亡唇寒齿宁无畏，握手披肝或有功。看子江湖期志士，挥戈共挽日回东。
追和顾中庵斋中晚望诗
作者：陈瑚
朝代：清
体裁：五言律诗

十年悲隙影，依旧叹云关。花发高低树，书藏大小山。夜深络纬急，我老薜萝间。错比方干宅，吟诗涕满颜。
追怀刘壮肃公
作者：陈瑚
朝代：清
体裁：古风

忆昔甲申岁，法夷寇南瀛。公自平发逆，久叹髀肉生。英雄乘时势，系越更请缨。四郊刁斗急，虎帐夜不惊。胜败乃常事，深谋功竟成。遂令彼金人，畏惧岳家兵。莫云修武备，海岛便升平。百年开草昧，政教未风行。凶番赖以抚，田赋赖以清。汽车行陆舟，电火不夜城。顽民忽梗化，揭竿辍芸耕。即为尧舜民，宁免租税征。处士亦横议，时作不平鸣。用夷以变夏，毋乃妄讥评。斯人已不见，治绩犹分明。创始畀后人，文献有馀荣。斜日登大墩，古城址已倾。岿然北门楼，寄我古今情。
送汝南留学东京
作者：陈瑚
朝代：清
体裁：五言律诗

掉头留不住，万里驾长风。载笔游仙岛，题诗遍海东。人言何足恤，吾道岂终穷。他日归闾里，应非旧阿蒙。
铁砧山吊古
作者：陈瑚
朝代：清
体裁：七言律诗

凭吊空山感百端，延平创业最艰难。孤军地拓田横岛，上将身登韩信坛。井水一泓冰雪冷，剑光万丈斗牛寒。铁砧胜迹堪千古，想见英雄立马看。
霜叶
作者：陈瑚
朝代：清
体裁：五言律诗

晴光散秋暮，天地嗒然真。树树老将至，山山红又新。有声宜独夜，不定似羁人。莫叹成摇落，含风别是春。
题故社兄厚庵小照
作者：陈瑚
朝代：清

见影虽如对面欢，故交回首泪频弹。千秋遗稿刊传日，镜里凭他识吕端。披图面目肖当年，文酒交游杳似烟。知汝山庄读书处，吟魂犹绕菊花边。
题故社兄厚庵小照·其一
作者：陈瑚
朝代：清
体裁：七言绝句

见影虽如对面欢，故交回首泪频弹。千秋遗稿刊传日，镜里凭他识吕端。
题故社兄厚庵小照·其二
作者：陈瑚
朝代：清
体裁：七言绝句

披图面目肖当年，文酒交游杳似烟。知汝山庄读书处，吟魂犹绕菊花边。
隐庵夜坐
作者：陈瑚
朝代：清
体裁：五言律诗

时危兼岁俭，身世两茫然。避地穷依佛，休粮馁学仙。虫吟将晓夜，雁叫欲霜天。兀坐临窗竹，挑灯照不眠。
挽张百熙联
作者：陈瑞澜
朝代：清
体裁：联

丁家国存亡之际，失此贤臣，学界政界，同声一哭；处新旧竞争之交，独无党见，誉公毁公，并足千秋。
挽曾纪泽联
作者：陈瑞澜
朝代：清
体裁：联

毅勇侯武烈文昭，冠绝中兴将相，何幸勋名继美，又见其人，与诸君整顿乾坤，总此鞠躬同尽瘁；郑国公治内攘外，起居勋系安危，抗怀时局多艰，遽摧硕辅，问今后谋谟廊庙，岂徒剺面泣羌夷。
怀弟九香
作者：陈瑞球
朝代：清

崎岖江右日，寂寞两相看。作宦风波险，移家道路难。晤时方汉水，别后又长安。听得还乡里，蹉跎岁已阑。累汝抛书卷，连年簿领中。俗尘今已扑，生计又全空。画策知良苦，研诗可益工。相期勤旧业，努力在秋风。
怀弟九香·其一
作者：陈瑞球
朝代：清

崎岖江右日，寂寞两相看。作宦风波险，移家道路难。晤时方汉水，别后又长安。听得还乡里，蹉跎岁已阑。
怀弟九香·其二
作者：陈瑞球
朝代：清

累汝抛书卷，连年簿领中。俗尘今已扑，生计又全空。画策知良苦，研诗可益工。相期勤旧业，努力在秋风。
舟夜
作者：陈瑞球
朝代：清

月落沙汀早刺船，芦花拥被尚安眠。喧闻雪浪重滩上，梦绕烟钟古寺边。半载鸣鸡疏问寝，五更骑马忆朝天。江湖濡迹增颓放，一听乌啼倍憬然。
雨泊金陵
作者：陈瑞球
朝代：清

菰蒲淅淅雨声粗，画出江天泼墨图。几度推篷望牛首，六朝金粉已模糊。
中秋夜定香亭吹笛
作者：陈瑞琳
朝代：清

雨止月初出，水亭人影闲。携来一枝笛，吹向万荷间。我酒半醒醉，天风谁佩环？夜凉乡梦远，先到凤凰山。
十六夜偕陶范之金冶，张角山其英，刘莘农天民，王子寿柏心，舍弟竹坪、两玉登黄鹤楼望月
作者：陈瑞琳
朝代：清
体裁：五言律诗

凤凰山上月，忽照鹤楼前。万古此明镜，团圞在碧天。羽衣何处笛，白浪一江烟。大醉向空啸，无人知谪仙。
黄鹤楼独坐得句，柬熊两溟国博丈士鹏
作者：陈瑞琳
朝代：清
体裁：七言律诗

楼上仙人去不回，楼前终古白云堆。无聊且作千秋想，有用方为一代才。斜日远浮襄树出，大江横截蜀山来。诗成欲寄莼湾老，浩浩天风又落梅。
挽张百熙联
作者：陈瑞麟
朝代：清
体裁：联

排众议组织文明，人说维新，公原复古；为学界剔除锢蔽，功不负谥，史有定评。
闺辞
作者：陈瑞麟
朝代：清

春闺三月养吴蚕，南陌柔桑满竹篮。为避行人回步急，不知髻上堕牙簪。一自檀郎赴玉京，残镫挑尽泪盈盈。黄昏又值芭蕉雨，不管人愁滴到明。
挽彭玉麟联
作者：陈瑶琼
朝代：清
体裁：联

内寇虽靖，外夷复滋，若逢曾相在天，为语当年和局误；绛灌无文，随陆不武，大惜祖生谢世，空教今日泪痕多。
手植朱子祠梅花
作者：陈瑸
朝代：清

赏遍花丛爱老梅，贤祠左右手新栽。写真旧有广平赋，入妙谁如和靖才。风送清香迷瀚海，月移孤影度澄台。应知雨露春来厚，独向元正傲雪开。
文昌阁落成
作者：陈瑸
朝代：清

雕甍画栋凤骞腾，遥盼神霄最上层。台斗经天由北转，彩云捧日自东升。参差烟户环璇闼，绣错山河引玉绳。今夕奎光何四映，海陬文运卜方兴。
游邓伟南园林
作者：陈瑸
朝代：清

烟火绝人处，绿云摇翠阴。微风啼鸟缓，细雨落花深。径曲苔黏屐，潭空月印心。市朝尘壒集，雅趣羡园林。
登红毛楼
作者：陈瑸
朝代：清

量移海外乍逢秋，凭眺依稀古戍楼。烽火惊心成往事，清笳入耳散边愁。盈盈带水孤帆杳，漠漠晴空白日悠。更喜澄清雄镇畔，飞云歘忽渡江头。
行越巂道中
作者：陈瑸
朝代：清

天下崎岖路，无如越巂西。重山复重壑，但有杜鹃啼。
过飞来寺
作者：陈瑸
朝代：清

山堂说法锡先飞，一度南华久不归。绝顶峰峦开法眼，嵌空蹊谷护禅扉。木鱼声细留花雨，明月更深上钓矶。可是攀援攀未得，清风竦竦动征衣。
七月己未恭接诰命
作者：陈璋
朝代：清

少作贫家妇，归宁更不归。九京加翟茀，六月感牛衣。故镜照颜惨，宵灯入梦稀。此生同穴誓，何日重相依。
暮春到天童
作者：陈璋
朝代：清
体裁：七言律诗

行到天童廿里沙，白云深锁梵王家。满山笋老多成竹，一路花香半是茶。琪树每巢天上鹤，法幢曾辟路头蛇。数声清磬相迎处，坐对炉薰泛紫霞。
沧洲兄席上咏冰
作者：陈璋
朝代：清

客醉宜供醒酒冰，水晶盘内露寒棱。直疑夏月常堆雪，不待秋风始扫蝇。裁作花纹看顷刻，削成山势笑凭陵。多君心地清如许，好为人间散郁蒸。
秋猎应制
作者：陈璋
朝代：清

羽林按部下天阊，大漠风高两翼张。猎火烧原秋草黑，阵云围碛暮山黄。太平不废三驱盛，神武能调七萃良。应有非熊占吉梦，游畋自古陋长杨。
西出居庸关
作者：陈璋
朝代：清

西出雄关路屈盘，风云重接旧征鞍。山如屏合窥天小，水作虹流入耳寒。万里女墙连雁塞，百年兵甲洗桑乾。太平气象无中外，镇朔台高立马看。
过张桓侯故居
作者：陈璋
朝代：清

汉鼎三分日，桓侯战伐高。心犹轻马赵，气已夺孙曹。卤莽生何惜，精灵死亦豪。英风留涿鹿，不剪旧蓬蒿。不填故实，自是桓侯，移壮缪不得。
送高鹤洲范舒山家讱叔诸侍御西征二首
作者：陈璋
朝代：清

日下闻天遣，荒寒万国西。非关驱獬廌，直欲掣鲸鲵。倍道旌麾远，先锋铠仗齐。书生能慷慨，临别不含凄。揽辔平生志，防身一剑依。行间回斗气，马上带霜威。出塞诗应壮，从军事亦稀。王师定神速，好唱凯歌归。
送高鹤洲范舒山家讱叔诸侍御西征二首·其一
作者：陈璋
朝代：清

日下闻天遣，荒寒万国西。非关驱獬廌，直欲掣鲸鲵。倍道旌麾远，先锋铠仗齐。书生能慷慨，临别不含凄。
送高鹤洲范舒山家讱叔诸侍御西征二首·其二
作者：陈璋
朝代：清

揽辔平生志，防身一剑依。行间回斗气，马上带霜威。出塞诗应壮，从军事亦稀。王师定神速，好唱凯歌归。
闽山杂咏三首
作者：陈璋
朝代：清

初识南瓯路，滩船匝月程。江留螺女迹，台记越王名。地气三春冷，天时半日晴。谁呼行不得，江上鹧鸪声。属国沧溟外，雄图压巨鳌。城隅防鼠雀，市上卖弓刀。旗鼓双峰雨，楼船八月涛。将军今坐镇，冠盖路相高。万井山环抱，南图亦壮哉！槎从天汉上，门傍海云开。乌石藏幽寺，青榕荫古台。到今传擘荔，坛坫愿追陪。
闽山杂咏三首·其一
作者：陈璋
朝代：清

初识南瓯路，滩船匝月程。江留螺女迹，台记越王名。地气三春冷，天时半日晴。谁呼行不得，江上鹧鸪声。
闽山杂咏三首·其三
作者：陈璋
朝代：清

万井山环抱，南图亦壮哉！槎从天汉上，门傍海云开。乌石藏幽寺，青榕荫古台。到今传擘荔，坛坫愿追陪。
闽山杂咏三首·其二
作者：陈璋
朝代：清

属国沧溟外，雄图压巨鳌。城隅防鼠雀，市上卖弓刀。旗鼓双峰雨，楼船八月涛。将军今坐镇，冠盖路相高。
闽滩竹枝词二首
作者：陈璋
朝代：清

船如纸薄不经风，三扇低遮箬叶篷。万丈龙潭千尺浪，也堪愁煞铁梢公。虎踞龙蟠似此无，风雷怒挟一舟孤。千堆乱石排刀剑，直作南阳八阵图。
闽滩竹枝词二首·其一
作者：陈璋
朝代：清

船如纸薄不经风，三扇低遮箬叶篷。万丈龙潭千尺浪，也堪愁煞铁梢公。
闽滩竹枝词二首·其二
作者：陈璋
朝代：清

虎踞龙蟠似此无，风雷怒挟一舟孤。千堆乱石排刀剑，直作南阳八阵图。
题水峪寺
作者：陈璔
朝代：清

白云红叶冷萧林，初地人生出世心。最是夕阳烟树暝，磬声遥在半山阴。
临江仙·咏帘
作者：陈璘
朝代：清
体裁：词

妩媚风光须掩映，琼轩画舫朱楼。湘波荡漾翠波流。祗怜妨燕子，常捲上金钩。宛罥游丝粘弱絮，最相宜、烛影红幽。藏宜仿佛暗香浮。月分千片雪，雨隔一重秋。
剔银灯·夜雨
作者：陈璘
朝代：清
体裁：词

夜半空阶细雨。牵引出、千思万虑。尘满空厨，烟虚瘦突，巧妇难将字煮。几声琼语。如向我、愁人悲诉。庭竹飕飕碧聚。幽草助愁难去。未补敝裘，穿残破絮，还在子钱家住。萍踪何处。恨不向、西风化羽。
次韵李舜臣
作者：陈璘
朝代：清

堂堂又赳赳，微子国应危。诸葛七擒日，陈平六出时。威风万里振，勋业四维知。嗟我还无用，指挥且莫辞。不有将军在，谁扶国势危。逆胡驱晨日，妖气卷今时。大节千人仰，高名万国知。圣皇求如切，招去岂终辞。
次韵李舜臣·其一
作者：陈璘
朝代：清

堂堂又赳赳，微子国应危。诸葛七擒日，陈平六出时。威风万里振，勋业四维知。嗟我还无用，指挥且莫辞。
次韵李舜臣·其二
作者：陈璘
朝代：清

不有将军在，谁扶国势危。逆胡驱晨日，妖气卷今时。大节千人仰，高名万国知。圣皇求如切，招去岂终辞。
浣溪沙·金凤花
作者：陈璘
朝代：清
体裁：词

妆晚云鬟短短梳。小庭凉胜碧窗多。摘来娇瓣簇轻罗。夜月捣残红玉杵，春纤并缀紫珊瑚。试簪茉莉点猩无。
满庭芳·丁巳端阳过春晖阁述怀
作者：陈璘
朝代：清
体裁：词

红绽葵榴，翠添榆柳，佳节喜遇新晴。清幽池馆，一棹小舟轻。坐看新荷泛水，蓦忽地、娇啭流莺。间关舌，醒人心目，欲去又迟行。喧声。来隔浦，龙舟竞渡，锦夺标争。看时妆艳丽，画舫鲜明。追想当年此景，西子湖、泣荐离觥。伤心事，沉湘殉粤，今古恨难平。
满江红·甲寅春日雪窗书怀
作者：陈璘
朝代：清
体裁：词

劲骨天成，又恰遇、劫馀时候。经几多、涛惊浪怒，风狂雨骤。侠概自夸巾帼少，高怀肯让须眉有。耐冰霜，六十四回春，人依旧。强与健，凭天佑。富与贵，谁能久。更柏叶添香，梅花酿酒。稚子庭前斑戏彩，老亲堂上庞眉寿。听风雷，早动蛰龙孙，欢春昼。
点绛唇·题便面杏花燕子
作者：陈璘
朝代：清
体裁：词

一夜东风，雨霏烟淡催芳草。春光渐好。红杏枝头早。燕子归来，香径芹泥小。营巢了。画梁晴晓。对语呢喃巧。
眼儿媚·玉簪花
作者：陈璘
朝代：清
体裁：词

金风作意碾琼英。点缀满秋庭。石畔娟娟，花边冉冉，月底亭亭。绿云堆上■残雪，常共露华擎。惹袂偏香，簪鬟多韵，堕地无声。
菩萨蛮·咏蛱蝶花上蛱蝶
作者：陈璘
朝代：清
体裁：词

春深庭院浓荫绿。翩跹巧幻芳蕤簇。娇瓣染轻黄。檀须逗粉妆。蝶疑双宿影。梦入幽香稳。花作并头开。盈盈绕露台。
菩萨蛮·秋溪返棹
作者：陈璘
朝代：清
体裁：词

芦花漾白波浪浅。秋鸿斜带秋云展。竹里隐茅堂。篱边晚菊黄。野烟添树色。叶叶红如拭。处处砻歌声。霜清月倍明。
踏莎行·题画
作者：陈璘
朝代：清
体裁：词

暖翠浮烟，寒泉漱玉。依稀樵径松阴曲。白云深处有人家，一声短笛归黄犊。远嶂栖霞，晴溪泛绿。小桥垂柳纶竿独。柴门半启掩疏篱，落花阵阵飞茅屋。
题石龟塘大岩
作者：陈璘
朝代：清

万历四年天洞开，从前未见一人来。我今欲借神仙窟，浪学尧夫日打乖。
题魁岩
作者：陈璘
朝代：清

魁星岩面蓬莱境，宰相人间好读书。二十年前戎马地，今看高步玉堂居。
挽陈景伊联
作者：陈璞
朝代：清
体裁：联

髫龄夙负英姿，愧我未能成汝器；异日相期寡过，恨天不肯假君年。
贺金锡龄五子同时入泮联
作者：陈璞
朝代：清
体裁：联

奎宿珠联星翕聚；蓬莱云近凤齐飞。
亳州哀诗五十韵
作者：陈璟章
朝代：清

清芬追义门，旧泽溯江水。家风忠孝存，我祖尤杰士。嗟予生已晚，未得亲杖几。侧闻我父言，泪落难仰视。我祖秉奇节，勋名耀青史。虽云耀青史，赍恨何时已。我祖少奇嶷，为学俗儒耻。头角腾霄龙，诗书趋庭鲤。静参象纬经，深探阴符旨。清尘迈时哲，城府恶谲诡。随官洛下来，壮怀摅万里。文雄奈数奇，五下考功第。蹉跎恐终老，弹冠为强仕。献赋杜陵哀，捧檄毛生喜。天马与神龙，未工奔走技。翩然辞簪组，上堂亲甘瀡。远望衡山云，乡思起江涘。深夜仰观天，忽讶时事否。烽燧象已形，四郊多战垒。戎马忽仓皇，赤地痛如毁。日日闻鬼哭，豺狼满城市。励志思从戎，感时忽抚髀。群盗弄潢池，寇氛近溱洧。孤城累卵危，端赖中流砥。天下承平久，武事尽废弛。营屯细柳开，将军大树拟。组练未成军，干戈遽连轨。深入狐狸穴，逼迫莫能止。千帐偃熊罴，四围突蛇豕。金甲夜不脱，铁骑昏尽靡。入齐利用矛，叱项怒裂眦。月死阵云黑，沙暗刃光紫。慷慨答君王，节义遗孙子。痛哉平生心，马革何处是。大节天地昭，川流与岳峙。庙食垂千秋，帝德嘉奕世。我父寻忠骸，虫沙迷旧址。衣冠怆招魂，丹旐归桑梓。著书虽等身，皆共尘沙委。钱刀谱汉法，韬钤述戚氏。只馀怀友诗，丛残三四纸。父也表泷阡，涕泣颡有泚。小子梼昧材，祖武难绳美。方今切隐忧，养痈酿奸宄。浮云变苍狗，寒山出青兕。谁能作霖雨，几处呼庚癸。哲人既已遥，国事嗟何裨。我乏班谢才，祖德讵可纪。嵩山自巍巍，河流自瀰瀰。翘首瞻松楸，谁与荐兰芷。
别淮上诸故人·其一
作者：陈璟章
朝代：清

浮云黯长天，我今与子别。执手噤无声，悲哉此决绝。岂曰不重来，世事渺难说。悠悠燕云高，汤汤淮水咽。行矣复何言，肝肠为寸裂。寄语世间人，何必衷肠热。
别淮上诸故人·其三
作者：陈璟章
朝代：清

我今涉波涛，远适蛟龙窟。秋风动地来，独眺长安月。长安众才薮，冠带阗金阙。自无千里技，恐终致竭蹶。出门何所求，仰天空咄咄。亦知与俗违，谁能换傲骨。虽非玉求沽，敢令车无軏。愿君迈前修，芳华易销歇。思君若痼疾，魂梦时飞越。耿耿万里心，相思成白发。
别淮上诸故人·其二
作者：陈璟章
朝代：清

日明照新竹，苍翠成琅玕。竹间惊宿鸟，飞入白云端。云端高万里，应怯天风寒。寒风尚可持，此去路漫漫。想君对清夜，思我坐愁叹。愁叹亦何益，凄恻中心醉。
别淮上诸故人·其二
作者：陈璟章
朝代：清

日明照新竹，苍翠成琅玕。竹间惊宿鸟，飞入白云端。云端高万里，应怯天风寒。寒风尚可持，此去路漫漫。想君对清夜，思我坐愁叹。愁叹亦何益，凄恻中心醉。我今涉波涛，远适蛟龙窟。秋风动地来，独眺长安月。长安众才薮，冠带阗金阙。自无千里技，恐终致竭蹶。出门何所求，仰天空咄咄。亦知与俗违，谁能换傲骨。虽非玉求沽，敢令车无軏。愿君迈前修，芳华易销歇。思君若痼疾，魂梦时飞越。耿耿万里心，相思成白发。
感事赠周醅仲并忆湘人
作者：陈璟章
朝代：清

未卜天公意，斯人久折磨。有家谁可寄，无地放狂歌。关塞凝残月，潇湘咽去波。两年书始达，伸纸涕滂沱。定远思投笔，终军欲请缨。登楼愧家世，闭户负平生。鲁酒三蕉醉，吴钩半夜鸣。良朋容我傲，起看斗牛横。
感事赠周醅仲并忆湘人·其一
作者：陈璟章
朝代：清

未卜天公意，斯人久折磨。有家谁可寄，无地放狂歌。关塞凝残月，潇湘咽去波。两年书始达，伸纸涕滂沱。
感事赠周醅仲并忆湘人·其二
作者：陈璟章
朝代：清

定远思投笔，终军欲请缨。登楼愧家世，闭户负平生。鲁酒三蕉醉，吴钩半夜鸣。良朋容我傲，起看斗牛横。
梦醅仲即答其见梦之作用杜甫梦李白韵
作者：陈璟章
朝代：清

行李正仓皇，奄忽梦君至。执手苦匆卒，未尽平生意。人生本如梦，此梦良非易。豪气干云霄，壮怀幸未坠。书来梦亦同，诚哉此同志。短什见深情，毋乃太憔悴。丈夫挺傲骨，岂为世所累。悠悠今日欢，遑问他年事。
贺张百熙60寿联
作者：陈璧
朝代：清
体裁：联

经德炳明，是为干柱；宠光洋溢，永享岁年。
挽庄烈女
作者：陈璿
朝代：清

镇北钟灵烈女儿，愿随夫逝志难移。青年零落桃夭事，劲节从容破镜时。一片冰心摧铁石，千秋义魄愧须眉。荒郊极目双遗冢，山自含愁水自悲。
琅峤春潮
作者：陈璿
朝代：清

极目沧江上，春潮傍晚生。浮来千顷碧，荐至万科盈。有信随阳转，无心带雨惊。鱼龙看寂寞，凭眺有馀情。
红毛城
作者：陈璿
朝代：清

秋风披拂海天青，瞥见安平耸石城。玉色烟光缥岛屿，金台晴气映蓬瀛。仙家鸾鹊凭高起，波际鱼龙帖浪行。闻道红苗雕镂日，神工鬼斧竭心营。
贺程恩泽再婚联
作者：陈用光
朝代：清
体裁：联

博议书成临月按；合欢酒熟对花斟。
挽张百熙联
作者：陈用诚
朝代：清
体裁：联

重臣力任安危，谋国矢忧勤，最难清操同松柏；故里感怀今昔，招魂殷醊奠，忍瞻遗像奉馨香。
安平晓发
作者：陈田
朝代：清

笋舆坐啸足萧閒，曲径纡回水一湾。绿野催耕新贺雨，白云作海欲沈山。地饶丘壑能留赏，春满莺花为解颜。记取定翁诗句好，幽居掩翠忆乡关。
板桥和题壁原韵
作者：陈田
朝代：清

惜别匆匆折柳条，东风几度客魂销。君来我去分明记，瘦马驮诗过板桥。犹是当年旧柳条，低徊故事总烟销。才名一代杨公子，曾踏东风赋板桥。
板桥和题壁原韵·其一
作者：陈田
朝代：清

惜别匆匆折柳条，东风几度客魂销。君来我去分明记，瘦马驮诗过板桥。
板桥和题壁原韵·其二
作者：陈田
朝代：清

犹是当年旧柳条，低徊故事总烟销。才名一代杨公子，曾踏东风赋板桥。
次邀陈迂谷山长程守山司马同游剑潭韵
作者：陈登元
朝代：清

掷剑寒潭里，蛟龙不敢腾。参禅惟有佛，入定已无僧。壁古诗留迹，碑荒笔起棱。愿教霏法雨，四海尽清澄。
赋得城阙参差晓树中得门字五言八韵
作者：陈登元
朝代：清

绕郭参差树，香山看晓暾。高城连凤阙，初日照龙门。杨柳藏官阁，芙蓉丽掖垣。千莺朱户曙，万雉綵云屯。天半明霞倚，林梢落月浑。觚棱撑汉殿，彩翠荡梁园。寺据东京胜，楼凭北斗尊。洛阳誇辇邑，花木蔼春暄。
恭和御制赐朝鲜琉球安南诸国使臣诗
作者：陈登大
朝代：清

虞阶何待舞经旬，玉帛初通雨露频。煦育肯分千里外，绥怀浑似一家人。幸陪周宴清光接，近挹尧樽咫尺亲。新宠归来分海国，共将华祝颂皇仁。
曹仁宪谨荣寿
作者：陈登岸
朝代：清

大德如公夙慎修，遥知岁寿享千秋。时周甲子心仍壮，宰在方隅政自优。星映华堂比晋祝，天开海屋又添筹。要思群进长生曲，五载甘棠惠爱流。
岚翠亭閒咏
作者：陈登科
朝代：清

幽亭小筑面青峦，滴翠拖蓝绕曲栏。鱼影动摇波影碎，树声错杂鸟声欢。双清风月游神淡，一气乾坤放眼宽。我欲寄情山水外，敲诗閒倚旧骚坛。
扫坟口占
作者：陈登科
朝代：清

扫坟经北郭，拂面尽西风。伞逐飞禽舞，人从曲径通。老牛眠竹巷，村妇爨林丛。饮罢农家酒，孤城落日红。
春日游鲫鱼潭五言古风
作者：陈登科
朝代：清

潭影湛明月，幽林芳径穿。参差数茅屋，隐约依林泉。狺狺众犬吠，误在桃源间。我来问耕夫，三五话桑榆。为予指东道，溪边一草庐。竹篱半遮掩，门外杂果蔬。客到坐谈久，烹茗款款留。矧复耽曲檗，邀共饮丹邱。田家风味真，鸡黍供绸缪。微醉憩林下，身世惭閒鸥。往来镇自得，宿食奚所求。江湖信为乐，尽欲放轻舟。斜阳悬古道，栖鸟争林投。相辞出门去，春莺啼不休。
翠屏夕照得夕字五言六韵
作者：陈登科
朝代：清

悠悠远岫间，冉冉残阳夕。萡影透林明，馀光环麓碧。旋疑锦障宽，却讶罗纨窄。五彩耀龙文，千章辉凤翮。晓霞球屿联，春雨丹山积。乘兴蹑高巅，众峰如列戟。
养鹤
作者：陈百川
朝代：清

小庭翻作老巢栖，肥饱关心细品题。一样清高林处士，权当弱息付梅妻。
读书灯
作者：陈百川
朝代：清

照雨摇风独下帷，碧纱长护碧琉璃。禁烟不到鸡窗火，分与邻家晓乞时。
挽张百熙联
作者：陈相忠
朝代：清
体裁：联

于故人子垂念再三，生死见交情，十载孤儿奉高义；开新学界勤劳第一，艰难资擘画，千秋遗像表公忠。
贺张百熙60寿联
作者：陈相忠
朝代：清
体裁：联

寿比松乔，合其禄其位与名，天子所予；官兼稷契，由既庶既富而教，国人曰贤。
同学诸公邀汝阴刘公雍嘉禾朱子葆句章姜西溟鹿城徐爇初过黛影园看菊即席分得湾字
作者：陈睿声
朝代：清

地僻尘嚣远，庭荒草木闲。鸣雏过竹里，放鹤起柴关。爇菊分深浅，看花成往还。不愁红烛跋，霜月照池湾。
观丁将军故剑
作者：陈睿思
朝代：清

丁公小永孙子棻，崎嵚厉落非庸人。兴酣对客拔剑舞，飞电睒睒风轩轩。坐客观者喜且愕，丁生材武超人群。生云小子何足算，公等未见先将军。将军自少性敢决，翘关负来空千钧。生平武事略可数，钩戟剑槊刀枪弴。就中剑舞尤第一，上马下马皆如神。白猿遁逃不敢进，青龙仿佛缠其身。余闻自恨生已晚，不得身与将军亲。将军更有遗事否，余为倾耳君具陈。生云昔时有草窃，啸聚海岛如云屯。醢人之骨食人肉，元戎束手徒逡巡。吾祖仗剑往杀贼，髑髅带血枭辕门。贼中岂少强健者，直前捕斩犹孤㹠。后来贼平受上赏，皆由一剑成功勋。只今吾祖已没世，英风猛气犹生存。此剑时时吐光怪，匣里龙啸清宵闻。同人拔鞘决眼觑，殷红战血痕疑新。昔闻陇西世受射，将军之后应生君。君今好文不好武，性嗜奇古师皇坟。自言今者特偶耳，儿戏恐使他人嗔。劝君只合绳祖武，毋徒健笔扛龙文。古来武人画麟阁，文士老死荒江滨。君不见贱子学书不学剑，途穷恸哭空酸辛。
观丁将军故剑
作者：陈睿思
朝代：清
体裁：古风

丁公小永孙子棻，崎嵚厉落非庸人。兴酣对客拔剑舞，飞电睒睒风轩轩。坐客观者喜且愕，丁生材武超人群。生云小子何足算，公等未见先将军。将军自少性敢决，翘关负来空千钧。生平武事略可数，钩戟剑槊刀枪弴。就中剑舞尤第一，上马下马皆如神。白猿遁逃不敢进，青龙仿佛缠其身。余闻自恨生已晚，不得身与将军亲。将军更有遗事否，余为倾耳君具陈。生云昔时有草窃，啸聚海岛如云屯。醢人之骨食人肉，元戎束手徒逡巡。吾祖仗剑往杀贼，髑髅带血枭辕门。贼中岂少强健者，直前捕斩犹孤豚。后来贼平受上赏，皆由一剑成功勋。只今吾祖已没世，英风猛气犹生存。此剑时时吐光怪，匣里龙啸清宵闻。同人拔鞘决眼觑，殷红战血痕疑新。昔闻陇西世受射，将军之后应生君。君今好文不好武，性嗜奇古师皇坟。自言今者特偶耳，儿戏恐使他人嗔。劝君只合绳祖武，毋徒健笔扛龙文。古来武人画麟阁，文士老死荒江滨。君不见贱子学书不学剑，途穷恸哭空酸辛。
赠张永夫
作者：陈睿思
朝代：清

卢仝家贫无长物，一婢一奴屋数间。先生之贫异于是，破灶颓堕寒无烟。途穷厌见俗眼白，饿死不食嗟来食。骄儿不袜脚冻皴，老妻无食面黧黑。一间茅屋四壁空，雨淋日炙号长风。蟏蛸入户苍鼠立，夜寒僵卧牛衣中。屯蹶否塞贫且病，忧思感愤明其衷。险语突兀泣神鬼，奇气磊落撑苍穹。豪家婢仆何昌丰，睢盱俳笑老秃翁。白日晦昧吾道穷，此辈何足填心胸。喘月之牛负涂豕，纷纷轻薄应如此。君不见季次原宪留清名，斯人今日常不死。
阅三朝要典
作者：陈睿思
朝代：清

明熹宗时朋党盛，君子小人互争竞。小人道长君子消，宦官乘时盗国柄。委鬼茄花互连结，睗睒跳踉意气横。朝拜假父夕拜官，山鬼昼出白日暝。顾命元臣愤不平，群贤交章以死诤。宫中府中羽翼成，涕泣青蒲血空迸。深居九关啄天下，收缚清流纳诸阱。狂澜已将砥柱摧，疾风那怕秋草劲。红丸梃击连移宫，三案手翻乱廷平去。公然撰刻示天下，正者曰邪邪曰正。吁嗟朝士蒙恶声，杨左诸臣一网尽。转瞬烈帝登明堂，黑白分明是非定。小人束手空怨嗟，君子弹冠更相庆。所怜奸慝暂退藏，天下纷纷终不靖。譬如痈疽生腹心，毒气烁体亡身命。药石虽能溃腐肉，瞑眩不救膏肓病。我思其殃谁所致，终之者魏始者郑。谋危太子心计深，挟狡矜凶口语佞。光宗即位不永年，太平天子生难更。后来邦国日殄瘁，蛾贼纵横遍枭獍。《要典》虽焚事已迟，庙堂空见忧心怲。九州龙战血玄黄，其先履霜阴始凝。后世人君其戒之，莫使女子奄人与国政！
即事
作者：陈矩
朝代：清

依山小筑静无哗，风堕琴弦响落花。三径竹松新活计，一编文字旧生涯。引泉婢浣芝云石，扫叶童煎谷雨茶。傍晚消閒无个事，悄听虫语隔窗纱。
挽张百熙联
作者：陈矩
朝代：清
体裁：联

开会在五仙城，仙非圣师，后人同师乎后圣也；追悼于浴佛节，佛以觉世，先生旷世之先觉哉。
史梦兰继室田太夫人九十大寿
作者：陈石麟
朝代：清
体裁：联

仙果寿三千，敬奉桃觞添上寿；锦堂春九十，共随莱彩祝长春。
戊申秋暮过扬州吊南园兄
作者：陈石麟
朝代：清

江风送客晚萧萧，月冷芜城第几桥。曾是白头漂泊地，梦回重听广陵潮。
梦游大涤洞天歌
作者：陈石麟
朝代：清

我闻道经三十六洞天，近者莫如大涤山。前身何年枕石眠，至今梦中游戏如飞仙。仙乎窟宅谁卜筑，洗髓伐毛凡几族。清风飒飒浣我肠，流水泠泠濯我足。仙禽无形但闻声，捣药似喜还丹成。真人丹鼎何处瘗，青青箬叶无根蒂。岿然兀峙洞霄宫，红日杲杲悬当中。前有奉祠后提举，二公之神自千古。山精木怪远遁逃，虚堂晴亦飘灵雨。乌虖，蓬莱弱水有清浅，无尘古殿为焦土。老仙不死阅沧桑，愿与忠臣孝子共此日月长。姓氏不须留片石，空虚之中灵境辟。逢人说梦我非痴，高山景行向往之。吾宗衣甫旧游此，九峰景物能屈指。临安近在咫尺耳，遍游五岳从兹始。
白云山
作者：陈石麟
朝代：清

白云不为雨，化作窈窕峰。峰峦杳莫辨，时见云濛濛。我行入云中，云气扶孤筇。拨云露山骨，始觉微径通。鸟啼石竹翠，池照岩花红。揽衣下绝巘，斜阳挂孤松。临风发长啸，清响答远空。拄颊一回顾，茫茫白云封。
石柱峰
作者：陈石麟
朝代：清

峨峨两高峰，对峙盘烟雾。有石为干柱，草木绝依附。撑空幸不孤，特立固不惧。猿猱不敢攀，飞鸟不敢度。倒垂日脚寒，仰受云气护。削非鬼斧成，突使行人怖。山灵骨无顽，相看得奇趣。陋彼乱石冈，或倚或僵仆。
秋吟
作者：陈石麟
朝代：清

把盏持螯素愿违，昔时芳草梦依稀。春华庶子谁言采，秋士淮南怨未归。旧燕飘零犹作客，败荷萧瑟不成衣。援琴正值凉飙发，远望白云何处飞。
秦望山
作者：陈石麟
朝代：清

？破由拳地脉摧，东南厌胜祖龙来。试看芒砀生云气，回望咸阳付劫灰。山鬼有灵知岁事，神仙无药澹人灾。三千海外童男女，想见桃花别岛栽。
秦望山
作者：陈石麟
朝代：清
体裁：七言律诗

�破由拳地脉摧，东南厌胜祖龙来。试看芒砀生云气，回望咸阳付劫灰。山鬼有灵知岁事，神仙无药澹人灾。三千海外童男女，想见桃花别岛栽。
山中夜行
作者：陈祁
朝代：清

月暗霜寒夜，空山彳亍行。林深人迹少，石乱马蹄惊。欲觅溪桥路，先寻涧水声。到村来犬吠，问寺听钟鸣。岩影四围黑，天光一线横。遥镫时隐现，老树忽支撑。剑气畴能识，棋心自不平。仆夫嗟况瘁，谁喻此时情。
寄笠舫
作者：陈祖望
朝代：清

珠江挥手太匆匆，梦绕蛮烟蜑雨中。世味频年尝最熟，诗人从古例多穷。登楼定复悲王粲，爱客何曾有孔融。知否南湖旧鸥鹭，钓滩日日盼归篷。
送璞园入都
作者：陈祖望
朝代：清

陶潜咏贫士，杜甫悲老病。作赋江文通，伤心别与恨。得一已足哀，况乃四者并。嗟哉我两人，共此磨蝎命。可怜兔毫秃，写愁不能竟。孟郊作苦语，岂是出天性。境迫语则然，敢以工拙论。君心我能知，我歌君勿听，听之伤怀抱，徒然乱方寸。癸酉夏五朔，我作岭海游。君与二三子，送我镜湖头。镜湖三百里，迸作清泪流。我时恸失怙，寒暑未及周。再拜别坟墓，饥驱不得留。至今负隐痛，莫解终身忧。三年苦瘴疠，困顿寻归舟。归来喜见君，聊用纾离愁。离愁亦未纾，我病亦未瘳。今日送君别，此泪如何收。
送璞园入都·其一
作者：陈祖望
朝代：清

陶潜咏贫士，杜甫悲老病。作赋江文通，伤心别与恨。得一已足哀，况乃四者并。嗟哉我两人，共此磨蝎命。可怜兔毫秃，写愁不能竟。孟郊作苦语，岂是出天性。境迫语则然，敢以工拙论。君心我能知，我歌君勿听，听之伤怀抱，徒然乱方寸。
送璞园入都·其二
作者：陈祖望
朝代：清

癸酉夏五朔，我作岭海游。君与二三子，送我镜湖头。镜湖三百里，迸作清泪流。我时恸失怙，寒暑未及周。再拜别坟墓，饥驱不得留。至今负隐痛，莫解终身忧。三年苦瘴疠，困顿寻归舟。归来喜见君，聊用纾离愁。离愁亦未纾，我病亦未瘳。今日送君别，此泪如何收。
挽曾纪泽联
作者：陈祖煊
朝代：清
体裁：联

苏颖滨为契丹所钦，凤麟早有天骄识；范忠宣继名父而起，宰相应传世系篇。
七夕读杜诗牛女篇
作者：陈祖范
朝代：清

小东摭列宿，穷极呼穹苍。谓犹具官臣，尸素空周行。玉川祖其意，《月蚀》诗张皇。口实资《骚》赋，驱使到天章。星辰亦良苦，为人任短长。其中牛与女，津津口加详。七夕河汉明，下土举头望。儿女致私祝，竖儒乞芬芳。缘饰多故事，琐细语不庄。惟有杜老诗，引义陈大纲。拨疑见本根，辞家敢颉颃。
与星旋释
作者：陈祖范
朝代：清

尔我各异趣，青山为之媒。尔心与山静，我心对山开。山意不将迎，能通彼我怀。书声杂梵呗，瓶钵偕尊罍。大道固无碍，何从起嫌猜。推窗月皎皎，梅花点苍苔。
偶成
作者：陈祖范
朝代：清

梦余支枕听更时，无限幽怀祇自知。人在尘中万蚁战，身如曙后一星危。间生烦恼因观史，懒更推敲废咏诗。喜有寒梅能解事，十分春信到南枝。
北山归途
作者：陈祖范
朝代：清

展墓归经洗马池，佛庐山店与田畦。人行镜里清光杳，秋在篱边秀色低。一一空回入市担，声声报晚上墙鸡。安能更得身强健，出郭缘源数杖藜。
古意呈北平黄公
作者：陈祖范
朝代：清

孤桐抱高韵，根株半生死。伐为爨下薪，灰灭分应尔。幸蒙君子听，惊诧笑相视。弦以园客丝，徽以九寡珥。一弹再三叹，危苦不余鄙。是时帝张乐，铿鋐动宫徵。此器独渺默，别调寄山水。峨峨复汤汤，谁不充其耳。黄金铸子期，夙心固如此。
咏史
作者：陈祖范
朝代：清

吾慕江州陈，宗族七百人。每食没广席，长幼列坐俱恂恂。和气感畜犬，百犬共牢食必均。为问此何时？豺虎磨牙噬生民。君如弈棋国传舍，天下不复知尊亲。世上自乱家自理，闭门别有无边春。
四照轩杂咏
作者：陈祖范
朝代：清

作主是云山，客来常掩关。春兼中酒意，人共落花间。吟入松风韵，愁开水镜颜。暂时容寄傲，昏黑不知还。嗜奇复爱旷，今日此相遭。虬干排空走，云根到地牢。窗中分岭色，树杪泻江涛。物象都殊异，缘知作者劳。
四照轩杂咏·其一
作者：陈祖范
朝代：清

作主是云山，客来常掩关。春兼中酒意，人共落花间。吟入松风韵，愁开水镜颜。暂时容寄傲，昏黑不知还。
四照轩杂咏·其二
作者：陈祖范
朝代：清

嗜奇复爱旷，今日此相遭。虬干排空走，云根到地牢。窗中分岭色，树杪泻江涛。物象都殊异，缘知作者劳。
寄沈归愚
作者：陈祖范
朝代：清

把酒论文记往年，隐侯格律敢随肩。宫中久识元才子，明主终收孟浩然。鹤怨猿惊怀故地，马迟枚疾斗新篇。嗤予守兔清江曲，燕树参差怅各天。
恒雨
作者：陈祖范
朝代：清

春末夏之首，恒雨连数旬。吾土异高低，高者下种匀。沟车挂梁壁，妇子纺以纫。但俟水势减，耘耔及良辰。低者沦江湖，波涛浩无垠。鸡犬悉上屋，举家寄河唇。相去数十里，彼此殊越秦。苦乐宜均被，譬如人一身。半体虽独活，偏枯为不仁。所以君子心，溥遍无涯邻。忧喜不以己，四海熙阳春。
感秋
作者：陈祖范
朝代：清

人生弦上栝，流光迅于矢。春鸟畅欢情，秋虫感衰耳。万籁乘时鸣，一心异悲喜。中宵不成寐，转辗揽衣起。今人未尝生，古人未尝死。欲求不死方，从师悔晚矣。
晓过尚湖
作者：陈祖范
朝代：清

放棹乘朝色，空明欲上天。中秋半篙月，初日一湖烟。书卷随身在，潇湘即眼前。几时寻钓叟？闲憩碧云边。
桐城方贞观寄诗稿书赠
作者：陈祖范
朝代：清

渊明嗟道丧，人人惜其情。非止口嗌哇，惟恐风波生。就令诗言志，有怀讵能倾。转喉防触讳，顺吐必逆攫。摭拾为大尤，塞兑乃得宁。漫云教温柔，本无不平鸣。肺腑一字无，月露连篇盈。掩卷想谁作，曾不得主名。以兹继《风》《雅》，真赝谁能争。我读贞观诗，则知贞观诚。轩豁露肝膈，拓落轻讥评。出语中道要，破的无浮声。惜哉两白首，未能常合并。
梦述
作者：陈祖范
朝代：清

自从别家来，十夕九梦亲。父念子行役，不因存殁分。存为倚门望，隔形不隔神。殁为空中魂，魂依游子身。危高山之巅，慄深水之漘。悲哉同行子，生独为鲜民。白云处处多，天涯见无因。
答任翼圣计偕留别
作者：陈祖范
朝代：清

往还多面朋，孰是心所同。乡荐忝伯仲，时论推云龙。一友教四方，一匿影蒿蓬。相见苦不易，终岁欣相从。得窥所学富，饱闻议论雄。冥搜力沉著，集益心虚冲。乌能石攻玉，愧用莛撞钟。圣籍久黯黕，迟子发群蒙。斯行匪干禄，要展经术功。析理戒穿凿，守道无穷通。钓鳌不钓鱼，君家有任公。
送西京训导宣城
作者：陈祖范
朝代：清

老为千里别，何以遣离情。道有官无小，风清宦易成。议参秦博士，诗继谢宣城。遥识青衿子，趋风江畔迎。
闻任翼圣亡
作者：陈祖范
朝代：清

秦淮载笔后，一别如雨绝。我伏闾里中，懒不事干谒。每有当路人，无端愿交结。叩其所从来，谓君向若说。乃知迹虽疏，风义极真切。忆昔言别时，赠我句卓杰。自拟赤城霞，谓予姑山雪。雪寒尚皑皑，霞光忽沦灭。沦灭胡足悲，层霄已照彻。
读书有感
作者：陈祜
朝代：清
体裁：七言律诗

荏苒光阴三十春，慎微谨小亦劳神。功名不遂当年志，境遇依然昔日贫。只为身穷弥砥砺，莫因书味叹艰辛。坚持自有青云路，勤读应推第一人。
七夕乞巧
作者：陈祥士
朝代：清
体裁：五言绝句

自性本来拙，其如乞巧何？纵然乞得巧，巧处拙偏多。
农家乐
作者：陈祥士
朝代：清
体裁：七言绝句

日勤耕耨作生涯，浊酒疏羹度岁华。何必武陵寻春色，水流处处泛桃花。
同眉慈林间夜坐
作者：陈祥士
朝代：清
体裁：七言绝句

飞花片片点苍苔，月下敲诗共溯回。酬唱不知更几许，疏林风送暗香来。
夏夜
作者：陈祥士
朝代：清
体裁：五言绝句

夏夜难消暑，迎风坐柳池。清凉神气爽，话月竟忘疲。
寄魏公谭居士
作者：陈祥士
朝代：清
体裁：古风

十载坐山房，安能见一长？日日对青山，孤吟兴自狂。习懒耽于眠，斜枕碧岩前。侧望云来去，销落尘土缘。于古莫可及，于今当自强。渊明与慧远，谁云论文章？结社乐天真，前踪俨在望。何必恋石火，山月有馀光。夕阳晷刻短，劳人空徬徨。莫嫌山寂寞，钵罗花自香。
山居杂说十六首·其一
作者：陈祥士
朝代：清
体裁：五言律诗

茑缄樵子谷，蔓织锁烟霞。冬不愁薪火，春多采蕨芽。篱黄陶令菊，园白邵平瓜。供客无馀馔，时蔬醉雨茶。
山居杂说十六首·其七
作者：陈祥士
朝代：清
体裁：五言律诗

积翠铺重岭，青青满目齐。凿山开鸟道，垒石作云梯。林噪鹤还宅，波光月到堤。旧诗敲未了，今又有新题。
山居杂说十六首·其三
作者：陈祥士
朝代：清
体裁：五言律诗

入山美翠丽，种植亦心诚。灌溉恒相及，槁枯自勃生。桂兰岂择地，松竹亦知情。寄语同参者，志坚事竟成。
山居杂说十六首·其九
作者：陈祥士
朝代：清
体裁：五言律诗

独坐山头上，阴晴勿理论。未来无冀念，既往不追根。客到随谈笑，乌啼任吐吞。两餐粥饭饱，和俗混乾坤。
山居杂说十六首·其二
作者：陈祥士
朝代：清
体裁：五言律诗

连夜潇潇雨，新栽竹见孙。禁童休乱采，是草即为耘。古圣书宜读，尘情事莫论。有僧来顾问，闲说不堪闻。
山居杂说十六首·其五
作者：陈祥士
朝代：清
体裁：五言律诗

避暑白石下，风自送清凉。渐入幽人谷，还嘘好蕙香。淡云移岸影，疏竹透溪光。坐待天将晚，归来月满廊。
山居杂说十六首·其八
作者：陈祥士
朝代：清
体裁：五言律诗

芳草迷歧径，何人过小堂？卷帘行紫燕，除蠹拣青箱。杨柳已深绿，枇杷尚未黄。不知春几许，隔岭听农忙。
山居杂说十六首·其六
作者：陈祥士
朝代：清
体裁：五言律诗

三月暮春光，野樵歌绿杨。新茗带露煮，稚笋会□□。□□抽高穗，青梅走暗香。夕阳岩底望，驯鹿扰山房。
山居杂说十六首·其十
作者：陈祥士
朝代：清
体裁：五言律诗

世上聪明者，聪明错用多。启言皆礼义，怀抱尽干戈。不辨天人界，鬨争名利窝。巴歌唱者有，白雪少人和。
山居杂说十六首·其十一
作者：陈祥士
朝代：清
体裁：五言律诗

闲牧牛为务，相将事笠蓑。朝游青嶂地，暮宿白云窝。是处承伊力，诸形不是他。逢人人不识，错过眼前多。
山居杂说十六首·其十三
作者：陈祥士
朝代：清
体裁：五言律诗

频道长安好，长安无别奇。耕夫通稼穑，织女解梭丝。接物咸平等，持躬无伪欺。君能亦若是，到此也相宜。
山居杂说十六首·其十二
作者：陈祥士
朝代：清
体裁：五言律诗

万里长城远，初将一步移。久无转念日，终有到头时。掘矿求金易，充饥画饼痴。穷途不自馁，个是好男儿。
山居杂说十六首·其十五
作者：陈祥士
朝代：清
体裁：五言律诗

猕猴与怪叟，蓦地活擒拿。狡兔深藏窟，妖狸远遁槎。出泥莲不染，脱石玉无瑕。趺坐盘陀石，笑闻青草蛙。
山居杂说十六首·其十六
作者：陈祥士
朝代：清
体裁：五言律诗

熙熙与攘攘，何事日奔忙？火焰蒸灯影，雪花点沸汤。戈矛成世界，傀儡冒衣裳。欲掘真金穴，还当问法王。
山居杂说十六首·其十四
作者：陈祥士
朝代：清
体裁：五言律诗

自上玉螺巅，雨淋竟半年。懒行封径藓，少爨冷镗烟。孤影堪寻乐，忘情不问禅。案头诗一卷，闲读两三篇。
山居杂说十六首·其四
作者：陈祥士
朝代：清
体裁：五言律诗

一线登云路，重峰夹玉关。拓开新世界，岂是旧人间？碧涧流岩窦，清风满翠湾。问余退隐日，抱拙守空山。
得乐歌
作者：陈祥士
朝代：清
体裁：古风

打得乐，打得乐，你也有一个，我也有一个。一个有一个，个个不加鞭，忙里都错过。仔细思量来，放下且快活。朝也得乐，暮也得乐。笑我颠狂我也得乐，笑我痴顽我也得乐。热闹场中我也得乐，冷淡林间我也得乐。一鞭打得团团转，大地山河活泼泼。我也不知修道，不会造恶，不较长短，不分厚薄。要耍就耍，要说就说。说个甚么？一切有为总是空，不如放下打得乐。
新开石田
作者：陈祥士
朝代：清
体裁：七言律诗

尽力营开磊石中，日劳胝趼亦成功。勤耕事业易为食，迂阔文章难送穷。壮士于今抛故剑，猎人何必说良弓。居山作略无他计，窃取衡门沮溺风。
新竹见孙题以示众
作者：陈祥士
朝代：清
体裁：七言绝句

坞前植竹见孙孙，个个争先高出林。桃李若能堪比此，门墙瓦砾悉佳琛。
月下泛舟
作者：陈祥士
朝代：清
体裁：五言绝句

月来山有色，舟过水无踪。夜静人声寂，霜敲冷岸钟。
渔歌
作者：陈祥士
朝代：清
体裁：七言绝句

破笠斜遮一领蓑，雨中时唱采莲歌。繁华不入渔人眼，直把长竿钓碧波。
游天台歌
作者：陈祥士
朝代：清
体裁：古风

天台寺，隐南华，不掩禅扉渡静槎。步月闲挥廊下尘，敲冰熟煮谷前茶。真实汉，令人嗟，济渴周饥悦迩遐。人天共饱香一钵，入道多年心似沙。冲浪鲤，莫嫌蛙，德不孤兮义自奢。犁耙活计衲僧事，门地当阳好种瓜。千佛刹，万人车，持竿矶上验龙蛇。庭柏新培千百树，岭梅先放两三葩。多少浓英风雨下，几番红烂不堪夸。登峰顶，看飞鸦，飞来飞去阵残霞。青山个个睁眉望，谁来林下扫松花？痛自忍，痒自抓，那个江头会浣纱？傀儡衣冠随幻灭，怎如百结一袈裟。
溪脉上滇
作者：陈祥士
朝代：清
体裁：五言绝句

结屋深山里，深山没世情。入滇逢友问，休说遇希声。
留客写山水
作者：陈祥士
朝代：清
体裁：五言绝句

山水偏留客，多能应有劳。欲行行未得，终日吮枯毫。
秋菊
作者：陈祥士
朝代：清
体裁：五言绝句

风疾响霜林，霜林飘不歇。残花尽改颜，惟尔对秋月。
荷香·其一
作者：陈祥士
朝代：清
体裁：五言绝句

飘来馥枕上，何处问行藏。想是新荷放，乘风过短墙。
荷香·其二
作者：陈祥士
朝代：清
体裁：五言绝句

临池香扑鼻，就蕊觅消息。非是觅无心，寻踪不可得。
送眉慈和尚
作者：陈祥士
朝代：清
体裁：七言律诗

空谷无田也学耕，一园鸱芋足馀生。解机微向花前笑，调性借传琴上声。清爽盘餐荣浩气，寂寥蒲坐薄浮名。古今世业横双眼，混浊何须坚白鸣。
邀友
作者：陈祥士
朝代：清
体裁：五言绝句

几树梨花落，扫来酿一甔。莫嫌山路险，曳杖过茅庵。
雁行
作者：陈祥士
朝代：清
体裁：七言律诗

北沙寒逼过南垠，健翮长空惯写人。晴曙远看摩汉影，凌风疾卷幻峰神。一行寥落秦关月，数点徘徊楚岭春。转盼翎踪天际外，浑然文字葛天民。
麦浪
作者：陈祥士
朝代：清
体裁：七言律诗

蓬蓬缃色撼风扬，轻縠微生四野香。乍转晴光蜂蝶乱，骤经雨过雉媒藏。黄云叠叠翻波影，绿穗茎茎逐浪狂。正是农家欢悦地，休来此处问渔郎。
龙洞
作者：陈祥士
朝代：清
体裁：七言绝句

幽窟不知深几许，老龙潜迹九峰头。云从怪石堆边起，水向空岩洞里流。
雨夜舟过塘栖普宁寺访豁堂上人
作者：陈祺芳
朝代：清

古殿檐铃夜语闻，当筵花雨自纷纷。叶稀桑坞蚕登箔，箨满筠溪笋拂云。退院只应拈柏子，薄游初拟访桐君。津头欲别还流恋，一瓣名香再拜焚。
寿马公眉
作者：陈禋祉
朝代：清

昔年坛坫望翩翩，此日逋林一散仙。诗共酒清元亮后，心俱眉白季常先。青藜杖曳青霞罨，绛帐经横绛雪连。竟以期颐老飞将，枕书松石酌苓泉。
挽彭玉麟联
作者：陈福礼
朝代：清
体裁：联

精神是衡岳间气磅礴而成，信名世笃生，半壁东南资砥柱；勋名与曾左诸贤后先并美，痛哲人萎去，九重震悼失元臣。
贵州义园联
作者：陈禹门
朝代：清
体裁：联

招来旅魄幽魂，原上纸灰飞，好认天涯蝴蝶梦；奠以佳肴旨酒，座中桑谊笃，莫惊故国杜鹃声。
菊影
作者：陈秀贞
朝代：清

分身老圃绘秋容，真相依稀色是空。落日移从霜径里，疏镫送入锦屏中。终将不老随宵月，直以无香傲晚风。悟却浮生归去也，白云挥手谢陶公。
雪集即事
作者：陈秀贞
朝代：清

小鬟轻曳锦帏偏，报说平明雪满天。起掷绣鞋床下卜，远人身上合添绵。香奁移傍碧窗纱，小鼎焚香自煮茶。高卷疏帘看不足，犯寒亲手掬梨花。红炉高宴列中堂，子侄传阄共举觞。无奈阿姑教强饮，清樽微试郁金香。万花飞舞锦成团，晚上红楼作大观。直被天公迷望眼，不知何处是长安。
雪集即事·其一
作者：陈秀贞
朝代：清

小鬟轻曳锦帏偏，报说平明雪满天。起掷绣鞋床下卜，远人身上合添绵。
雪集即事·其三
作者：陈秀贞
朝代：清

红炉高宴列中堂，子侄传阄共举觞。无奈阿姑教强饮，清樽微试郁金香。
雪集即事·其二
作者：陈秀贞
朝代：清

香奁移傍碧窗纱，小鼎焚香自煮茶。高卷疏帘看不足，犯寒亲手掬梨花。
雪集即事·其四
作者：陈秀贞
朝代：清

万花飞舞锦成团，晚上红楼作大观。直被天公迷望眼，不知何处是长安。
月
作者：陈秉
朝代：清
体裁：五言律诗

素魄云中起，抽毫忆谢庄。寒生金掌露，影动玉钩霜。半夜悬清汉，三更落故乡。还将游子意，机上照流黄。
渡漳河
作者：陈秉
朝代：清
体裁：七言律诗

马上关山雨雪多，茫茫北望见漳河。寒云接地行人断，衰草连天猎骑过。倚剑中原回白日，开樽上国渺苍波。何当邺下繁华地，极目萧条一醉歌。
挽张百熙联
作者：陈秉彝
朝代：清
体裁：联

记当年持节南来，学中选士首吾乡，同里九人，感公知遇；慨此日骑箕西去，海内微师将谁任，大名千古，动我追思。
登皖江城楼
作者：陈秉烈
朝代：清
体裁：七言律诗

层楼迤逦枕江沱，翼翼飞楼跨碧波。彭泽潮来新涨阔，枞阳日落客帆多。天涵云影春归雁，风杂涛声夜吼鼍。隔岸故山欣在目，九华空际郁嵯峨。
城上晚眺
作者：陈秩五
朝代：清

屏翰雄三辅，川原贯八溪。树扶双塔耸，云压万峰低。废苑牛羊集，荒台鹳鹊啼。钟声何处寺，幡影竹林西。
秦郊晓望
作者：陈秩五
朝代：清

百二雄关控雍梁，名都从古说咸阳。诗吟铁驷秦风壮，泪下铜仙汉殿荒。古戍凄凉沈画角，废园冷落锁垂杨。无情泾渭滔滔去，送过前朝几帝王。
蓝桥
作者：陈秩五
朝代：清

十里桑麻百尺梧，山重水复一村孤。蓝桥自是神仙境，不在裴航事有无。
雒南道中
作者：陈秩五
朝代：清

万山皆拱揖，邀我入云行。秋逼小枫醉，石撩流水鸣。有人度林杪，隔树送歌声。随意与之和，高吟对晚晴。
挽郭嵩焘联
作者：陈立达
朝代：清
体裁：联

卓荦儒宗，从大英大法各邻国，修睦归来，便退老田间，著述编摩，永垂盛业；勤劳王事，后文正文襄诸荩臣，骑箕仙去，知相逢地下，激昂慷慨，共话时艰。
寄外
作者：陈端生
朝代：清
体裁：诗

未曾蘸墨意先痴，一字刚成血几丝。
泪纵能干犹有迹，语多难寄反无词。
十年别绪春蚕老，万里羁愁塞雁迟。
封罢小窗人尽悄，断烟冷露阿谁知。
挽陈其美联
作者：陈策
朝代：清
体裁：联

与君十载奔驰，从奇艰钜险，争回两字共和，患难相依，勉酬袍泽同盟志；遗我满腔血恨，问宿将元勋，留得几人健在，恩雠一例，无限关河落日悲。
过太古巢呈迂谷先生
作者：陈筱亭
朝代：清

春来一路素馨斜，云树中开处士家。拓圃近山蔬带露，束篱为架豆争花。春江水满凫频浴，僻地人稀犬不哗。最羡先生无俗事，苦吟薄醉是生涯。
双鬟
作者：陈筱冬
朝代：清

双鬟孰画旗亭壁，独茧应缫楚客丝。金凤台边游女队，踏歌争唱艳秋词。
史梦兰继室田太夫人九十大寿
作者：陈筱庄
朝代：清
体裁：联

荻画机箴，育成名器；板舆笋杖，颐养大年。
忆王孙·春夕
作者：陈素安
朝代：清

花梢斜挂月纤纤。绣线才抛玉指尖。燕子嗔人不下帘。闷恹恹。翠黛愁多不用添。
琐窗寒·闺情
作者：陈素安
朝代：清
体裁：词

砌竹摇波，瓶花弄影，月痕微度。新寒太甚，怕启绿窗朱户。听檐梢、风耶雨耶，搅来落叶纷无数。和碧梧墙外，琼箫一曲，断云归去。无绪。伤孤处。见绛蜡烧残，泪珠似许。脂痕拭尽，莫到心灰无主。背银缸、愁整凤衾，者宵怎觅前梦处。唤侍儿、且放罗帏，数更筹五。
调笑令·咏蝶，示舍妹慕洁
作者：陈素安
朝代：清
体裁：词

蝴蝶。蝴蝶。记取花香时节。双双舞白翻黄，影弄帘帷日长。长日。长日。飞上个人裙褶。
一丛花·湘友侄手掣金粟钗见赠，以此酬之
作者：陈素贞
朝代：清

湘帘才捲晓风轻。芳径嫩寒生。绿窗人起铢衣薄，倚妆阁、无限幽情。金粟正开，和烟带露，剪取一枝馨。蛮环雅制最玲珑，巧样更翻新。攒成宝钿馀香沁，恰相称、斜插鬟云。点上湿萤，飞来瘦蝶，秋思十分清。
菩萨蛮·饯湘友侄
作者：陈素贞
朝代：清

井梧深掩苔痕碧。画阑同倚看新月。转眼别愁生。妆楼锁夕阴。秋光刚过半。人与秋俱远。来岁值中秋。还期续胜游。
虞美人·春去
作者：陈素贞
朝代：清

东风吹梦浑无迹。芳径苔痕积。一帘飞絮正愁人。寂寞红芳，深护绿荫新。凭栏惆怅春何在。顿觉流光改。饯春时节几多愁，遥指吴淞，天际盼归舟。
蝶恋花
作者：陈素贞
朝代：清

槐柳荫浓庭草碧。阑雨梅风，又过端阳节。悄倚纱窗人远别，石榴枝上闻啼鴂。何事天涯成久客。盼断鳞鸿，迢递音尘绝。开遍珠兰香满室。笛声吹落梧桐月。
虞美人·咏水仙
作者：陈紫婉
朝代：清

湘灵解佩凌波去。都是留春住。替他欢喜替他愁。也并梅花一处、梦罗浮。天生修洁天生冷。小坐明妆靓。十分香孕碧琉璃。除却窗儿外月、没人知。
挽张之洞联
作者：陈绍曾
朝代：清
体裁：联

国家大疑难，取决方待元公，象阙宪章新，万里河山存带砺；昭代数文襄，勋业独艰先哲，宗臣遗像在，千秋风雨感精灵。
挽张百熙联
作者：陈绍曾
朝代：清
体裁：联

年六十遽赋骑箕，慨经济文章，垂老靳施终是憾；路五千莫由执绋，论名臣儒行，本朝何传不须公。
贺张百熙60寿联
作者：陈绍曾
朝代：清
体裁：联

金鉴写忠心，南极丽天，祝公多福多寿；缁帷徵顺耳，西江献颂，立看杖国杖朝。
和祁春圃学使谒青浦孔子衣冠墓诗
作者：陈继昌
朝代：清

圣迹总呵陇树寒，略如原庙奉衣冠。朝宗入海汪洋水，只有三江得势宽。
挽郭文汇联
作者：陈继昌
朝代：清
体裁：联

知医却老，执法忘劬，看尘牍丹炉，晷影苦无清暇候；优许养疴，殊荣晋秩，缅匡庐庾岭，星文竟堕碧云间。
殿试颂联
作者：陈继昌
朝代：清
体裁：联

道光宇宙；德溥乾坤。
赠梁丁辰、梁恭辰联
作者：陈继昌
朝代：清
体裁：联

虚其心，实其腹；骥之子，凤之雏。
集句联
作者：陈继昌
朝代：清
体裁：联

一家喜气如春酿；小筑幽栖与拙宜。
集句联
作者：陈继昌
朝代：清
体裁：联

万化如大路；一字皆华星。
集句联
作者：陈继昌
朝代：清
体裁：联

万卷藏书宜子弟；一日过海收风帆。
集句联
作者：陈继昌
朝代：清
体裁：联

上客能论道；虚怀只爱才。
集句联
作者：陈继昌
朝代：清
体裁：联

与道本无隔；将诗莫浪传。
集句联
作者：陈继昌
朝代：清
体裁：联

且从性所玩；庶以善自名。
集句联
作者：陈继昌
朝代：清
体裁：联

丹青不独任；心迹喜双清。
集句联
作者：陈继昌
朝代：清
体裁：联

为学日务益；将诗待物华。
集句联
作者：陈继昌
朝代：清
体裁：联

云岫不知远；花房未肯开。
集句联
作者：陈继昌
朝代：清
体裁：联

云霞成伴侣；冰雪净聪明。
集句联
作者：陈继昌
朝代：清
体裁：联

亦能画马穷殊相；欲遣吟人对好山。
集句联
作者：陈继昌
朝代：清
体裁：联

传家有衣钵；听履上星辰。
集句联
作者：陈继昌
朝代：清
体裁：联

但酌此泉胜酌酒；劝栽黄竹莫栽桑。
集句联
作者：陈继昌
朝代：清
体裁：联

余心无采缋；对书不簪缨。
集句联
作者：陈继昌
朝代：清
体裁：联

作诗贺我得石友；曲肱听君写松风。
集句联
作者：陈继昌
朝代：清
体裁：联

佳句喧众口；古人惜寸阴。
集句联
作者：陈继昌
朝代：清
体裁：联

偶值栖遁迹；何异清凉山。
集句联
作者：陈继昌
朝代：清
体裁：联

光芒六合无泥滓；濡染大笔何淋漓。
集句联
作者：陈继昌
朝代：清
体裁：联

兴来每独往；道集由中虚。
集句联
作者：陈继昌
朝代：清
体裁：联

兼入竹三昧；时有燕双高。
集句联
作者：陈继昌
朝代：清
体裁：联

别裁伪体亲风雅；遍谒名山适性灵。
集句联
作者：陈继昌
朝代：清
体裁：联

前身应是梁江总；百岁须齐卫武公。
集句联
作者：陈继昌
朝代：清
体裁：联

力守非有党；心清得奇闻。
集句联
作者：陈继昌
朝代：清
体裁：联

千首新诗一竿竹；墙西明月水东亭。
集句联
作者：陈继昌
朝代：清
体裁：联

卫门罗戟棨；遂性各琴尊。
集句联
作者：陈继昌
朝代：清
体裁：联

即事已可悦；赋诗何必多。
集句联
作者：陈继昌
朝代：清
体裁：联

即事须尝胆；论诗一解颜。
集句联
作者：陈继昌
朝代：清
体裁：联

发兴自我辈；赏心惟良知。
集句联
作者：陈继昌
朝代：清
体裁：联

各勉日新志；能为岁寒姿。
集句联
作者：陈继昌
朝代：清
体裁：联

唱妍酬亦丽；我适物自闲。
集句联
作者：陈继昌
朝代：清
体裁：联

回看屈宋犹年辈；远追甫白感至诚。
集句联
作者：陈继昌
朝代：清
体裁：联

坚姿聊自傲；素履期不渝。
集句联
作者：陈继昌
朝代：清
体裁：联

士生要宏毅；情在强诗篇。
集句联
作者：陈继昌
朝代：清
体裁：联

大哉霜雪干；得之烟山春。
集句联
作者：陈继昌
朝代：清
体裁：联

天材任操倚；经训乃菑畲。
集句联
作者：陈继昌
朝代：清
体裁：联

奇书窥鸟迹；赐茗出龙团。
集句联
作者：陈继昌
朝代：清
体裁：联

好语时见广；此身良自如。
集句联
作者：陈继昌
朝代：清
体裁：联

始得观览富；特以风期亲。
集句联
作者：陈继昌
朝代：清
体裁：联

守道不封己；择交如求师。
集句联
作者：陈继昌
朝代：清
体裁：联

守道还如周柱史；著书曾学郑司农。
集句联
作者：陈继昌
朝代：清
体裁：联

官职声名俱入手；风崖水穴旧闻名。
集句联
作者：陈继昌
朝代：清
体裁：联

容光无不照；怀古亦何深。
集句联
作者：陈继昌
朝代：清
体裁：联

尘襟谅昭洗；贤路不崎岖。
集句联
作者：陈继昌
朝代：清
体裁：联

幽人常坦步；稚子总能文。
集句联
作者：陈继昌
朝代：清
体裁：联

弹琴复长啸；读书仍隐居。
集句联
作者：陈继昌
朝代：清
体裁：联

得句忍不吐；好古意所耽。
集句联
作者：陈继昌
朝代：清
体裁：联

得尽所历妙；应缘不耐闲。
集句联
作者：陈继昌
朝代：清
体裁：联

心在水精域；直如朱丝绳。
集句联
作者：陈继昌
朝代：清
体裁：联

忆事怀人兼得句；引杯看剑坐生风。
集句联
作者：陈继昌
朝代：清
体裁：联

或制闲居赋；新编杂体诗。
集句联
作者：陈继昌
朝代：清
体裁：联

所得静而简；其人勇且英。
集句联
作者：陈继昌
朝代：清
体裁：联

掬水皆花气；读书此云房。
集句联
作者：陈继昌
朝代：清
体裁：联

放意弄晴快；叩奇独冥搜。
集句联
作者：陈继昌
朝代：清
体裁：联

数问舟船留制作；更无书札到公卿。
集句联
作者：陈继昌
朝代：清
体裁：联

文学纵横乃如此；金石刻画臣能为。
集句联
作者：陈继昌
朝代：清
体裁：联

文章开窔奥；节制收英髦。
集句联
作者：陈继昌
朝代：清
体裁：联

文章有定价；邂逅得初心。
集句联
作者：陈继昌
朝代：清
体裁：联

文章自娱戏；忠义老研磨。
集句联
作者：陈继昌
朝代：清
体裁：联

新诗如洗出；好鸟不妄飞。
集句联
作者：陈继昌
朝代：清
体裁：联

时节不可玩；风期谁复赓。
集句联
作者：陈继昌
朝代：清
体裁：联

旷怀扫氛翳；公论悬日星。
集句联
作者：陈继昌
朝代：清
体裁：联

春夏各有实；鱼鸟亦相亲。
集句联
作者：陈继昌
朝代：清
体裁：联

春工遇物初不择；酒圣于吾亦庶几。
集句联
作者：陈继昌
朝代：清
体裁：联

春耕庶秋获；茶兴复诗心。
集句联
作者：陈继昌
朝代：清
体裁：联

晒书因阅画；闲坐但焚香。
集句联
作者：陈继昌
朝代：清
体裁：联

曲江山水闻来久；庾信文章老更成。
集句联
作者：陈继昌
朝代：清
体裁：联

服理辨昭昧；秉心识本源。
集句联
作者：陈继昌
朝代：清
体裁：联

朗鉴谅不远；清言得未尝。
集句联
作者：陈继昌
朝代：清
体裁：联

未曾一日闷；犹有五湖期。
集句联
作者：陈继昌
朝代：清
体裁：联

桑竹垂馀荫；圭璋满清班。
集句联
作者：陈继昌
朝代：清
体裁：联

殊姿各独立；素志庶可求。
集句联
作者：陈继昌
朝代：清
体裁：联

每闻佳士辄心许；不辨仙源何处寻。
集句联
作者：陈继昌
朝代：清
体裁：联

永路当自勖；清光应更多。
集句联
作者：陈继昌
朝代：清
体裁：联

海石分棋子；江波近酒壶。
集句联
作者：陈继昌
朝代：清
体裁：联

疏峰抗高馆；稳字入新联。
集句联
作者：陈继昌
朝代：清
体裁：联

石壁开精舍；瑶华振雅音。
集句联
作者：陈继昌
朝代：清
体裁：联

经纶皆新语；鸾凤本高翔。
集句联
作者：陈继昌
朝代：清
体裁：联

翰墨三馀隙；陂塘五月秋。
集句联
作者：陈继昌
朝代：清
体裁：联

肝胆不楚越；眉宇真天人。
集句联
作者：陈继昌
朝代：清
体裁：联

自得高蹇嵼；永言铭佩绅。
集句联
作者：陈继昌
朝代：清
体裁：联

自把新诗教鹦鹉；戏拈秃笔扫骅骝。
集句联
作者：陈继昌
朝代：清
体裁：联

苇管书柿叶；瓦瓶担石泉。
集句联
作者：陈继昌
朝代：清
体裁：联

荆州爱山简；刺史似寇恂。
集句联
作者：陈继昌
朝代：清
体裁：联

草圣秘难得；诗人思无邪。
集句联
作者：陈继昌
朝代：清
体裁：联

荣华肖天秀；谈笑安边隅。
集句联
作者：陈继昌
朝代：清
体裁：联

荷锄觇泉脉；移石动云根。
集句联
作者：陈继昌
朝代：清
体裁：联

萦情无余泽；扬论展寸心。
集句联
作者：陈继昌
朝代：清
体裁：联

蕴真惬所遇；澄虑观此身。
集句联
作者：陈继昌
朝代：清
体裁：联

虚白道所集；静专神自归。
集句联
作者：陈继昌
朝代：清
体裁：联

虚舟任所适；飞鸟相与还。
集句联
作者：陈继昌
朝代：清
体裁：联

计阔道愈密；实大华亦荣。
集句联
作者：陈继昌
朝代：清
体裁：联

试吟青玉案；如登黄金台。
集句联
作者：陈继昌
朝代：清
体裁：联

诗情逸似陶彭泽；勋业终归马伏波。
集句联
作者：陈继昌
朝代：清
体裁：联

诗眼自增损；德容自清温。
集句联
作者：陈继昌
朝代：清
体裁：联

诗笔离骚亦时用；文章尔雅称吾宗。
集句联
作者：陈继昌
朝代：清
体裁：联

诗翁爱酒常如渴；草堂少花今欲栽。
集句联
作者：陈继昌
朝代：清
体裁：联

达生幸可托；得句不妨清。
集句联
作者：陈继昌
朝代：清
体裁：联

远意发孤鹤；思波起涸鳞。
集句联
作者：陈继昌
朝代：清
体裁：联

逢人觅诗句；留客听山泉。
集句联
作者：陈继昌
朝代：清
体裁：联

逸气感清识；良辰入奇怀。
集句联
作者：陈继昌
朝代：清
体裁：联

避人焚谏草；弹剑拂秋莲。
集句联
作者：陈继昌
朝代：清
体裁：联

酒令虽严莫嗔虐；草书非学聊自娱。
集句联
作者：陈继昌
朝代：清
体裁：联

重之不减锦绣缎；邀我共作沧浪篇。
集句联
作者：陈继昌
朝代：清
体裁：联

量力守故辙；荡胸生层云。
集句联
作者：陈继昌
朝代：清
体裁：联

钟鼎山林各天性；风流儒雅亦吾师。
集句联
作者：陈继昌
朝代：清
体裁：联

铭心对欹器；含笑看吴钩。
集句联
作者：陈继昌
朝代：清
体裁：联

长歌白石涧；高卧香山云。
集句联
作者：陈继昌
朝代：清
体裁：联

顷来树佳政；时还读我书。
集句联
作者：陈继昌
朝代：清
体裁：联

风骚共推激；华实相芬敷。
集句联
作者：陈继昌
朝代：清
体裁：联

飒爽动秋骨；廉折配春温。
集句联
作者：陈继昌
朝代：清
体裁：联

飞鸟逐前侣；好峰隐半规。
集句联
作者：陈继昌
朝代：清
体裁：联

骞腾坐可致；洒扫今其初。
集句联
作者：陈继昌
朝代：清
体裁：联

高才食旧德；流藻垂华芬。
集句联
作者：陈继昌
朝代：清
体裁：联

高文有风雅；新渥照乾坤。
集句联
作者：陈继昌
朝代：清
体裁：联

鸟鸣时一再；家住水东西。
集句联
作者：陈继昌
朝代：清
体裁：联

黄卷真如律；素琴本无弦。
挽彭玉麟联
作者：陈继虞
朝代：清
体裁：联

延我课文孙，二三子雁序从游，侍座九年惭记问；褒公隆圣主，十数行鸾书慰恤，易名两字备荣哀。
挽张百熙联
作者：陈继训
朝代：清
体裁：联

吾湘多荩臣，何连年凋谢频仍，长沙又见巨星陨；知公乏遗憾，为回首艰危时势，属纩难忘大局忧。
与友人论诗
作者：陈绳
朝代：清

书不五车休论学，才非八斗莫吟诗。入青莲室门何在，登浣花堂路未知。呕出心肝方稳练，放开手眼始神奇。个中犹有真消息，欲辩忘言请自思。
乌鱼
作者：陈绳
朝代：清

瑿玉元珠遍体缁，扬鬐奋鬣满天池。须知沪箔横施处，要在葭灰未动时。日映波光添绣线，鳞翻浪影簇乌旗。江鲻味薄河鲻小，争比炎方海错奇。
二月诸罗道中
作者：陈绳
朝代：清

偶整轻装出水涯，邅回白道绕山家。閒閒风景迟迟日，细草轻沙薄笨车。
五鸣鸡
作者：陈绳
朝代：清

标标引嗉自呼名，太极平分似绘成。二十五声随漏滴，底须侵晓候鸡鸣。
赋得夜凉溪馆留僧话
作者：陈绳
朝代：清

老僧欲去复留之，溪馆微寒夜话时。莲社远公犹具酒，香山居士尚吟诗。谈空有象天花落，持偈无声法雨施。毕竟三心须点破，道傍婆子莫支离。
赋得楼台倒影入池塘
作者：陈绳
朝代：清

半亩池塘暗水通，楼台分影幻神工。河山返照冰轮里，亭馆横陈玉镜中。午日穿林光潋滟，晓风拂岸碧玲珑。尘寰色象从来有，探到源头事事空。
广州刘公祠联
作者：陈绳斋
朝代：清
体裁：联

大节炳南天，如公独抱孤忠，表德尚须良史笔；名流重西蜀，愧我同参幕府，运筹空仰古人风。
明霞墓
作者：陈绳祖
朝代：清

小碣明霞葬北山，魂归犹自泪潺湲。澄湖月落开妆镜，修竹风铿隐佩环。慧业难消天意妒，风情须待老来删。春林自洒啼鹃血，肠断游人日往还。
题唐毓东仿倪高士秋林图
作者：陈绳祖
朝代：清

惜墨如金不盈纸，画师惟有倪高士。别开生面写山林，肯使春风竞桃李。形相脱略畦径出，木石与居真色起。有如老僧坐荒谷，万籁无声心若死。苍茫东绢静有余，后来学者何纷挈。略如取士得皮相，遗其精者存其粗。先生神妙本天性，狷介已号当时迂。强舒俗手求貌似，直以燕石矜璠玙。此幅神完气逾古，经营已见良工苦。烛灺香残酒盏空，老郎自向厨头取。忽云尾白待题识，今雨不来来旧雨。瓶花老屋冰雪深，数盆败菊横焦琴。绝无炉火相暖热，但觉夜气寒森森。画图亦洗脂粉罄，与人与屋皆相近。况是元冬百物枯，庭前树石还相证。我亦有心如槁木，未敢重偷升斗禄。慭留诗债入新正，偿君自挂瓶花屋。
挽吴可读联
作者：陈维周
朝代：清
体裁：联

一疏万言，我辈南曹犹读律；千秋片刻，先生古寺且吟诗。
客濠州别杨小陆
作者：陈维国
朝代：清

只此两狂客，空山喧酒声。长年别好友，竟夕慰深觥。松傲霜前色，梅孤雪里情。尊中无限意，明日是归程。
桐城晤胡渚叟明府
作者：陈维国
朝代：清

一县烟岚合，山城吏似仙。闲情飞鸟外，公事落花前。偶和词人句，频酬酒客钱。萧疏谁得识，坐月静鸣弦。
摊破南乡子·春愁
作者：陈维岱
朝代：清

一夜妒花风。药栏边、乱落残红。蜂黄蝶粉同时褪，销魂天气，重门人悄，无限惺忪。丝雨又濛濛。怕轻寒、透入帘栊。屏上潇湘愁路远，王孙不见，吴头楚尾，芳草粘空。
柳梢青·闺情
作者：陈维岱
朝代：清

底事销魂。为逢秋社，燕子抛人。十二回阑，时时闲倚，划遍钗痕。倦来枕压香云。忘卸却、犀簪辟尘。一梦初回，几番愁见，孤独黄昏。
水调歌头·五陵侠少
作者：陈维岱
朝代：清

白面谁家子，腰下佩锟铻。短衣匹马驰骤，游侠遍三吴。更向长安道上，不惜黄金千镒，调笑酒家胡。兄尚平阳主，弟拜执金吾。行乐处，追从者，绿鞲奴。一生有力如虎，人号小于菟。最爱灌夫籍福，暇日吹箫击筑，自笑一愁无。朱邸春留客，红烛夜呼卢。
河传
作者：陈维岱
朝代：清

风起。村里。暝烟缠作，柴门都闭。清霜历历堕前堤。星稀。月明乌夜啼。小窗寂寞凝寒色。秋萧瑟。灯景昏如墨。酒初醒。梦难成。伤情。闲愁堆二更。
浪淘沙
作者：陈维岱
朝代：清

何处玉骢骄。柳外平桥。王孙一去路迢遥。往事如尘还似梦，忆著魂销。尽日总无聊，门掩江皋。春城空自度饧箫。惆怅几番憔悴也，寒食花朝。
满江红·游张公洞
作者：陈维岱
朝代：清

移此山来，是当日愚公夸父。还疑请五丁力士，凿成紫府。曲蹬崎岖犹可入，悬崖逼仄真难度。只洞中蝙蝠共飞攀，羊肠路。石洼者，形如釜。石突者，形如鼓。更左拿右攫，狰龙狞虎。仙去已无黄鹤到，人来尚忆青鸾舞。渐云迷丹灶日西斜，催归步。
赠阎古古
作者：陈维岳
朝代：清

相逢一笑看吴钩，燕市悲歌上酒楼。地有大风连沛泽，人馀奇气动幽州。天低古戍金笳冷，月坠严城玉笛愁。此处旧传多侠客，荆高去后水悠悠。
一丛花·咏白丁香同远公天石和原白韵
作者：陈维崧
朝代：清

一枝低亚晚妆台，吸露沁兰胎。李花柳絮都难似，染梨云、一色新裁。白粉墙边，水明楼上，动窃玉情怀。累累银粟费安排，争趁月中开。曾经打就心头结，相看处、脉脉疑猜。记得重门，和他小摘，此事十年来。
一丛花·杨梅
作者：陈维崧
朝代：清
体裁：词

江城初泊洞庭船，颗颗贩匀圆。朱樱素奈都相逊，家乡在、消夏湾前。两崦蒙茸，半湖羃䍥，笼重一帆偏。买来恰趁晚凉天，冰井小亭轩。妆馀浴罢春纤湿，粉裙上、几点红鲜。莫是明朝，有人低问，羞晕转嫣然。
一丛花·杨梅
作者：陈维崧
朝代：清

江城初泊洞庭船，颗颗贩匀圆。朱樱素柰都相逊，家乡在、消夏湾前。两崦蒙茸，半湖幂䍥，笼重一帆偏。买来恰趁晚凉天，冰井小亭轩。妆馀浴罢春纤湿，粉裙上、几点红鲜。莫是明朝，有人低问，羞晕转嫣然。
一丛花·闰三月三日竹逸斋头看紫牡丹记前月修禊虞山故前半阕及之
作者：陈维崧
朝代：清

琴川前月记幽探，艇子漾柔蓝。冶游恰值人修禊，风光在、碧嶂红潭。街上饧箫，山边荠菜，春色上春衫。今朝魏紫放晴檐，丽景十分添。一年最好惟三月，谁频见、两度重三。花好逢王，春浓遇闰，乐事艳江南。
一剪梅·七夕由虞城渡河至单县
作者：陈维崧
朝代：清

客里流光迅逝波。五日才过，七夕将过。殊乡令节巧蹉跎。星渡银河，人渡黄河。剧怜良夜不如他。天上情多，地上离多。红闺两地蹙愁蛾。大妇停梭，小妇停梭。
一剪梅·吴门客舍初度作
作者：陈维崧
朝代：清

风打孤鸿浪打鸥。四十扬州，五十苏州。半生习气破除休。少日倡楼，老去僧楼。故垒萧萧芦荻秋。说甚曹刘，只羡孙刘。专诸巷内且淹留。烽火边愁，风雪羁愁。
一寸金·夜泊金沙城外有怀潘子南村兼示于吉人虞我武潘子逖诸子
作者：陈维崧
朝代：清
体裁：词

樱笋江乡，小艇濛濛枕烟郭。正楝花风紧，远村寂寂，桃花浪决，斜塘漠漠。客睡何曾着。橹声歇、閒愁顿作。空潭上、水笛风灯，添取城头戍楼角。暗省当年，溪南诗老，曾经对床酌。更㡓斋一夕，红亭弦管，梵川十里，绿杨池阁。风景何尝换，叹满目、酒垆非昨。如今只、雨打船窗，彻夜长索索。
一寸金·夜泊金沙城外有怀潘子南村兼示于吉人虞我武潘子逖诸子
作者：陈维崧
朝代：清

樱笋江乡，小艇濛濛枕烟郭。正楝花风紧，远村寂寂，桃花浪决，斜塘漠漠。客睡何曾著。橹声歇、閒愁顿作。空潭上、水笛风灯，添取城头戍楼角。暗省当年，溪南诗老，曾经对床酌。更㡓斋一夕，红亭弦管，梵川十里，绿杨池阁。风景何尝换，叹满目、酒垆非昨。如今只、雨打船窗，彻夜长索索。
一寸金·距亳村不数里有古刹曰敬先庵，庵侧有一高邱，或穴其下乃得古冢，隧涧幽凉，明器怪诡，似是古侯王墓。词以纪事
作者：陈维崧
朝代：清

古寺高丘，雨溜松毛土花涩。有破空石甗，呀然如窦，悬崖铁繘，窈然而黑。坏栈盘云仄。鸟窥处、龙湫深极。谁人作、校尉摸金，千载画衣化烟色。隐隐便房，迢迢夜壑，风吼鱼灯逼。问珠襦玉匣，几年耕破，金钗银椀，谁人拾得。牧子频吹笛，惹汉武、秦皇沾臆。唉多时、栾大城荒，徐福归何日。
一寸金·距亳村不数里有古刹曰敬先庵，庵侧有一高邱，或穴其下乃得古冢，隧涧幽凉，明器怪诡，似是古侯王墓。词以纪事
作者：陈维崧
朝代：清
体裁：词

古寺高丘，雨溜松毛土花涩。有破空石甗，呀然如窦，悬崖铁繘，窈然而黑。坏栈盘云仄。鸟窥处、龙湫深极。谁人作、校尉摸金，千载画衣化烟色。隐隐便房，迢迢夜壑，风吼鱼灯逼。问珠襦玉匣，几年耕破，金钗银碗，谁人拾得。牧子频吹笛，惹汉武、秦皇沾臆。唉多时、栾大城荒，徐福归何日。
一萼红·寒食纪事
作者：陈维崧
朝代：清

玉津园，记个侬门巷，渌水漾罘罳。社燕低飞，饧箫轻弄，东风隋柳如丝。正客里、禁烟天气，趁流莺、啼处立多时。蒜押双摇，药栏九转，瞥见师师。十五破瓜年纪，恰梳头才了，縆额偏迟。红玉勾人，碧虚留客，篆烟半袅金猊。魂断是、琼闺有缝，迸他修竹两三枝。料尔一春寒侧，长倚腰肢。
一萼红·癸丑除夕
作者：陈维崧
朝代：清
体裁：词

响铜签，许多年旧事，和恨压眉尖。记得当初，后堂弟妹，团圞围定红帘。饮尽了、屠苏千盏，挝画鼓、憨笑赌黄柑。十里春城，金娥暗扑，火凤交衔。自后也逢除夕，叹此身长是，弟北兄南。第宅俱非，颠毛都换，每因令节生嫌。只万点、官桥夜火，风吹零乱映疏檐。羡煞邻家岁酒，隔巷春衫。
一萼红·癸丑除夕
作者：陈维崧
朝代：清

响铜签，许多年旧事，和恨压眉尖。记得当初，后堂弟妹，团圞围定红帘。饮尽了、屠苏千盏，挝画鼓、憨笑赌黄柑。十里春城，金蛾暗扑，火凤交衔。自后也逢除夕，叹此身长是，弟北兄南。第宅俱非，颠毛都换，每因令节生嫌。只万点、官桥夜火，风吹零乱映疏檐。羡煞邻家岁酒，隔巷春衫。
一萼红·纳凉梅庐
作者：陈维崧
朝代：清

屐初停，见乱杉深巷，门境已空幽。一派风廊，几层钓槛，微茫人在沧洲。轩子外、苍皮怒裂，更红鱼、碧鸭漾铜沟。屋小如㡓，斋虚似舫，万籁飕飗。到便捶琴啜茗，向水边企脚，林下科头。卿论殊佳，吾衰已甚，世间一笑浮沤。且尽日、谈空说鬼，豆花棚上月如钩。再喷数声风笛，吹动新秋。
丁香结·咏竹菇
作者：陈维崧
朝代：清

碎锦成斑，馀霞弄点，小圃胭脂隐隐。正丛篁摇粉。桃花靥、偷把烟梢扶衬。竹郎门第好，姑年小、卯酒添晕。潇湘二女去远，积下啼红盈寸。淹润。被雨后莺啼，唤出满林芳嫩。樱笋年光，饧箫节候，做他轻俊。小巷筠篮提入，带笑争相认。似开元钱样，一缕娇痕巧印。
七夕感怀用尤悔庵原韵
作者：陈维崧
朝代：清

鹊又填桥矣。满长安、千门砧杵，四围云水。长记常年茅屋下，佳节团圞能几！有和病、云鬟雪涕。纵病倘然人尚在，也未应、我泪多于此。弹不尽，半襟雨。如今剩有孱躯耳。便思量、故乡瓜果，也成千里。谁借针楼丝一缕，穿我啼红珠子。奈又说、春蚕竟死。嘱咐月钩休潋滟，幸怜人、正坐罗窗里。风乍吼，粉云起。
七娘子·春闺
作者：陈维崧
朝代：清

红檠斜照人无语，圆冰对漾春无绪。陌上莺啼，梁间燕乳，梦中怕到销魂处。小楼春色留难住，斜桥春水流将去。三月时光，一年节序，水晶帘外廉纤雨。
七娘子又一体·汲女
作者：陈维崧
朝代：清

柴门之外清江晓。两三枝、映竹夭桃小。斗茗偏忙，浇花趁早。铜瓶翠绠深深抱。汲馀閒数双栖鸟。坐晴矶、红上梨涡悄。窣地许防，有人低笑。浣衣娘又盈盈到。
万年欢·寿毛卓人
作者：陈维崧
朝代：清

猿鹤相闻，说先生今岁，正满花甲。又值秋晴，门外金风飒飒。鹤背朝元薄醉，笑人世、沧桑一霎。游仙倦、暂溷红尘，何妨佣保相杂。当初竹林赠答。记分携阮屐，争荷伶锸。讵料栖乌，别后绕枝三匝。谁识开元旧事，只除是、碧箫红蜡。君须醉、莫负黄花，糟床琥珀新压。
万年欢·赠宋子犹先生七十次朱致一原韵
作者：陈维崧
朝代：清

碧海青天，叹横江下濑，楼橹非昨。贝阙龙堂，弹指绡宫乾却。枪卧绿沈休拓。任半世、凤飘鸾泊。閒排纂、世史长编，朱黄细界疆索。菰芦景略谁知，向窗前讽呗，肆上丸药。老兴淋漓，一笑人间轻薄。身亦北山猿鹤。只一语、临风相托。嘱渭水、好把纶竿，藏舟且付春壑。
万年欢·赠宋子犹先生七十次朱致一原韵
作者：陈维崧
朝代：清
体裁：词

碧海青天，叹横江下濑，楼橹非昨。贝阙龙堂，弹指绡宫乾却。枪卧绿沉休拓。任半世、凤飘鸾泊。閒排纂、世史长编，朱黄细界疆索。菰芦景略谁知，向窗前讽呗，肆上丸药。老兴淋漓，一笑人间轻薄。身亦北山猿鹤。只一语、临风相托。嘱渭水、好把纶竿，藏舟且付春壑。
三台·春景用万俟雅言清明原韵
作者：陈维崧
朝代：清

又红闺挂残斜月，香尘镂完微雨。整飞蝉、一望碧虚前，见皎镜、溶溶南浦。风光汎、渐蘸垂杨缕。三春景、如花似雾。秋千社、淡日浓烟，蹴鞠队、繁筝急鼓。料凤城、钿车宝毂，不住纷纷来去。唤桂子、小玉报花香，日暖与、隔墙邻女。踏青须、结伴东郊路。看多少、绣帘珠户。喜今日、满院晴丝，怕明朝、一庭落絮。更杜宇唤取春老，榆钱压将春暮。忆去年、元夜玩灯时，曾立在、火阑珊处。转盼又、星桥燃蜡炬。闹蛾儿、红楼紫府。休沾惹、窃玉閒愁，且安排、寻香公务。
三台·春景用万俟雅言清明原韵
作者：陈维崧
朝代：清

又红闺挂残斜月，香尘镂完微雨。整飞蝉、一望碧虚前，见皎镜、溶溶南浦。风光汎、渐蘸垂杨缕。三春景、如花似雾。秋千社、淡日浓烟，蹴鞠队、繁筝急鼓。更杜宇唤取春老，榆钱压将春暮。忆去年、元夜玩灯时，曾立在、火阑珊处。转盼又、星桥燃蜡炬。闹蛾儿、红楼紫府。休沾惹、窃玉閒愁，且安排、寻香公务。
三台·春景用万俟雅言清明原韵
作者：陈维崧
朝代：清
体裁：词

又红闺挂残斜月，香尘镂完微雨。整飞蝉、一望碧虚前，见皎镜、溶溶南浦。风光汎、渐蘸垂杨缕。三春景、如花似雾。鞦韆社、淡日浓烟，蹴鞠队、繁筝急鼓。料凤城、钿车宝毂，不住纷纷来去。唤桂子、小玉报花香，日煖与、隔墙邻女。踏青须、结伴东郊路。看多少、绣帘珠户。喜今日、满院晴丝，怕明朝、一庭落絮。更杜宇唤取春老，榆钱压将春暮。忆去年、元夜玩灯时，曾立在、火阑珊处。转盼又、星桥燃蜡炬。闹蛾儿、红楼紫府。休沾惹、窃玉閒愁，且安排、寻香公务。
三姝媚·寄远用梅溪词韵
作者：陈维崧
朝代：清

柳线吹碧瓦。记才倾别酒，泪同铅洒。低拍萧娘，等吴枫红了，再来帘下。讵料而今，折挫煞、游梁司马。孤负伊家，蟢上琼簪，麝湮绡衩。况是关河旅夜。数长短更声，甚时方罢。斜压红裯，曾化为蝴蝶，此欢无价。恰又平明，好梦与、釭花都谢。拟倩锦笺论恨，恹恹难写。
三姝媚·寄远用梅溪词韵
作者：陈维崧
朝代：清
体裁：词

柳线吹碧瓦。记才倾别酒，泪同铅洒。低拍萧娘，等吴枫红了，再来帘下。讵料而今，折挫煞、游梁司马。辜负伊家，蟢上琼簪，麝湮绡衩。况是关河旅夜。数长短更声，甚时方罢。斜压红裯，曾化为蝴蝶，此欢无价。恰又平明，好梦与、釭花都谢。拟倩锦笺论恨，恹恹难写。
三姝媚·纪半堂所见同纬云弟次山侄用湘瑟词韵
作者：陈维崧
朝代：清
体裁：词

重来偏寂寂。算疏阑轻尘，粉纤曾拭。两两雏鬟，记茜衫小露，水边门侧。弄影凝妆，谁耐理、绣床刀尺。閒盼山塘，细犊金舆，往来得得。再向桥阴系席。只半艇烟昏，千檐雨滴。此际兰闺，定双拥金凫，换吹钿笛。眼底吴娃，枉自诩、娇红腻白。其奈又经过处，断无消息。
三姝媚·纪半堂所见同纬云弟次山侄用湘瑟词韵
作者：陈维崧
朝代：清

重来偏寂寂。算疏阑轻尘，粉纤曾拭。两两雏鬟，记茜衫小露，水边门侧。弄影凝妆，谁耐理、绣床刀尺。閒盼山塘，细犊金舆，往来得得。再向桥阴繫席。只半艇烟昏，千檐雨滴。此际兰闺，定双拥金凫，换吹钿笛。眼底吴娃，枉自诩、娇红腻白。其奈又经过处，断无消息。
三字令·闺情
作者：陈维崧
朝代：清

红蕤枕，卓金车，两相于。酒醒后，梦来初。挽郎祛，郎欲去，且徐徐。烦塞马，倩江鱼，寄他书。休信宿，莫踌躇。锦鸡城，金雁驿，是郎居。
三月三日山涂豹人约同上金山修禊阴雨不果长歌纪事
作者：陈维崧
朝代：清

三月三日风刁刁，鲸鱼跋浪声悲号。金焦极望不可渡，连樯巨筏何坚牢。忆昨乞食射堂下，方孙二叟还相遭。官衙蹋臂一大噱，话旧滚滚如波涛。五丁二酉被驱使，秦碑汉篆供爬搔。是夜满城作寒食，鲚鱼新傅吴娘糟。程公爱客入骨髓，意便不欲留官醪。老兵欲睡愁我曹，负墙耳语骂老饕。别时拦街不肯散，约我上巳离城壕。妙高台上一片石，可以痛饮歌《离骚》。讵料此意那便遂，恶风浊浪心烦劳。作诗一笑报二豪，毋令怀抱长忉忉。晴雨岂妨吾作达，誓凌阊阖扬其尻。诘朝米尽饿不死，直须足踏金山坳。下视人世皆秋毫。
三部乐·题王瑁湖新诗卷首次田髴渊韵
作者：陈维崧
朝代：清

满幅清新，好谱上香弦，恨无纤手。珊瑚七尺，石尉筵前尽有。忆天上、几度花开，悔玉清轻别，凤侪鸾偶。短拍长谣，迸碎鲛盘珠走。御河连宵秋雨，换十亩残荷，一湾疏柳。潜来擪笛宫墙，月明感旧。墨迹离奇似斗。半倒薤，半成急就。馀兴淋漓，拚涴遍、舞巾歌袖。
下水船·暮次丹阳宿周丹申斋中同汤谷宾夜话
作者：陈维崧
朝代：清

风吼庱亭树，曛黑难投逆旅。径诣君家，呼酒喃喃尔汝。此间路。一派涛轰沙莽，几阵烟凄风苦。凭栏顾，霸气荒终古。笑问寄奴何处。若为吾歌，吾为若拍张舞。天将曙。起扫车箱冰花，争火仆夫寒语。
东风第一枝·丁巳元日大雪是日迎春
作者：陈维崧
朝代：清
体裁：词

雪压新年，风飘残腊，琼楼粉落如雨。桃符素铠离披，神荼瑶簪济楚。天公好事，总馈遍、山城粔籹。小阑边、飘瞥纡回，点缀辛盘椒俎。泥黦透、红笺致语。寒勒住、钿车游女。土牛绀轭犁霜，粘鸡花冠萦絮。盈街彩仗，画一片、慵情懒绪。白茫茫、冻合乾坤，不辨春来何处。
东风第一枝·丁巳元日大雪是日迎春
作者：陈维崧
朝代：清

雪压新年，风飘残腊，琼楼粉落如雨。桃符素铠离披，神荼瑶簪济楚。天公好事，总馈遍、山城粔籹。小阑边、飘瞥纡回，点缀辛盘椒俎。泥黦透、红笺致语。寒勒住、钿车游女。土牛绀轭犁霜，黏鸡花冠萦絮。盈街彩仗，画一片、慵情懒绪。白茫茫、冻合乾坤，不辨春来何处。
东风第一枝·咏玉兰花
作者：陈维崧
朝代：清
体裁：词

细雨抟酥，好风搓粉，枝枝斜压阑槛。墙边无限玲珑，楼头许多掩冉。琼姿檐外，总不受、蜂侵蝶犯。自生成、别样心情，谁耐风光秾艳。隔着水、盈盈飘飐。笼着雾、亭亭雅淡。似憎杏把红薰，微嫌桃将绛染。空濛皎洁，来相伴、空房小胆。罨玉楼、一片花光，逼得盘龙镜暗。
东风第一枝·咏玉兰花
作者：陈维崧
朝代：清

细雨抟酥，好风搓粉，枝枝斜压阑槛。墙边无限玲珑，楼头许多掩冉。琼姿檐外，总不受、蜂侵蝶犯。自生成、别样心情，谁耐风光秾艳。隔著水、盈盈飘飐。笼著雾、亭亭雅淡。似憎杏把红薰，微嫌桃将绛染。空濛皎洁，来相伴、空房小胆。罨玉楼、一片花光，逼得盘龙镜暗。
东风第一枝·咏绿萼梅和吕圣求韵
作者：陈维崧
朝代：清

粉界檀腮，烟笼腻颈，玉奴素质轻约。风前乍坼红须，月下低含绿萼。一枝水上，也不管、莺啼燕掠。最怜他、不甚分明，飞破潇湘白鹤。隔蝉翼、层层都薄。打稷雪、泠泠又落。有情故亚楼头，无聊自开屋角。日高慵起，慢摇动、绿纱帘箔。看苔钱、色上花枝，碧透何郎官阁。
东风第一枝·月杪自吴门归追和南耕毗陵元夕之作
作者：陈维崧
朝代：清

上水船迟，落灯风快，归家黯淡如许。打门有客欢呼，冲泥向人骄语。香词满幅，总故苑、狂朋俊侣。说郡城、前夜閒行，多少珠歌翠舞。乍髣髴、花间画鼓。再想像、梅边游女。毫端似落星桥，卷中疑讴金缕。旧时情事，怅光景、抛人何遽。但听他、提起元宵，便有费思量处。
东风第一枝·试灯夕同云臣京少赋
作者：陈维崧
朝代：清
体裁：词

万户烧红，千门照茜，春灯零乱如许。莲钗綵燕还摇，兰街火蛾才吐。常时此际，只做弄、满楼丝雨。喜打头、新岁冰轮，将到十分圆处。影对着、翠奁私语。袖搯着、玉纤暗数。今宵且叠衫痕，后日定飘裙缕。经年盼望，容易近、凤城三五。嘱孟婆、雾鬓风鬟，莫把夜情吹去。
东风第一枝·试灯夕同云臣京少赋
作者：陈维崧
朝代：清

万户烧红，千门照茜，春灯零乱如许。莲钗綵燕还摇，兰街火蛾才吐。常时此际，只做弄、满楼丝雨。喜打头、新岁冰轮，将到十分圆处。影对著、翠奁私语。袖搯著、玉纤暗数。今宵且叠衫痕，后日定飘裙缕。经年盼望，容易近、凤城三五。嘱孟婆、雾鬓风鬟，莫把夜情吹去。
东风第一枝·踏青和蘧庵先生韵
作者：陈维崧
朝代：清

檐溜才停，街泥乍涴，花梢日影摇午。陌头霁景增妍，水边烟光添妩。茜衫笑检，忆春在、谢桥深处。正沿堤、叫燕吟莺，吹满一天风絮。篱杏糁、如尘鬓缕。溪柳罨、带烟朱户。画完江左亭台，酿成花朝节序。为欢并日，况渐逼、韶光百五。约钿车、来日重游，又听小楼宵雨。
东风齐著力·田家
作者：陈维崧
朝代：清

绿水湾头，青山叠处，有个人家。藤梢橘刺，秃干矗槎枒。烂熳田庄风味，篱穿笋、砌吐鲜花。谁相饷，隔墙浊酒，过雨新茶。溪口路三叉。门半掩、小桥流水栖鸦。芋区鸡栅，零乱向风斜。处处村箫社鼓，丛祠畔、丝管咿哑。君休去，鲚鱼大上，园韭才芽。
东风齐著力·花朝
作者：陈维崧
朝代：清

春困初浓，春愁难妥，又是花朝。虾须半轴，蛾绿不曾描。记得去年玉勒，相逢在、丝雨长桥。秋千社，绣旗不定，画鼓频敲。流水渌迢迢。人不见、妆成知为谁娇。秾春病酒，双脸印红潮。欲借鸳机论恨，回文字、带泪斜挑。肠断也，百花生日，只是无聊。
东风齐著力·花朝
作者：陈维崧
朝代：清
体裁：词

春困初浓，春愁难妥，又是花朝。虾须半轴，蛾绿不曾描。记得去年玉勒，相逢在、丝雨长桥。鞦韆社，绣旗不定，画鼓频敲。流水渌迢迢。人不见、妆成知为谁娇。秾春病酒，双脸印红潮。欲借鸳机论恨，回文字、带泪斜挑。肠断也，百花生日，只是无聊。
中兴乐·秋夜
作者：陈维崧
朝代：清

水边小弄靠烟廊，秋宵正掩书窗。忽有人声，飘来画墙。不辨衣香水香，太微茫。分明有个，玉簪花底，暗舀新凉。
丰乐楼·辛酉元夜同蕺山赋
作者：陈维崧
朝代：清

上元许多往事，摺蛮笺倦写。对皎皎、一片冰轮，背人铅泪偷泻。记年少、心情百种，抛来都付传柑夜。月将圆、狂到收灯，那宵刚罢。要识狂奴踪迹，除是问、宝钗罗帕。喜人月、一色相看，盈盈堆满帘罅。粉墙西、火蛾低旋，软幔左、飞蝉频卸。也曾招、花朵般人，倚风轻骂。谁差词客，去作官人，旧情仍乱惹。况今岁凤城中，烟柳外、添了万盏晶笼，水边斜挂。狮蛮假面，参军杂爨，绣帷飘得天街满，更夹路、香谜凭人打。鸾靴兽袄，几群牙帐毬门，弹压紫陌坊瓦。升平士女，京国楼台，荷九重放假。嘱阊阖、鸡人漫唱，月总西沈，人忍空孤，舞场歌榭。缓扶薄醉，御沟斜转，前门小立偏妒煞。缀犀钉、钿粟缭垣下。往来月里摩挲，多被春纤，絮伊情话。
丰乐楼·辛酉元夜同蕺山赋
作者：陈维崧
朝代：清
体裁：词

上元许多往事，摺蛮笺倦写。对皎皎、一片冰轮，背人铅泪偷泻。记年少、心情百种，抛来都付传柑夜。月将圆、狂到收灯，那宵刚罢。要识狂奴踪迹，除是问、宝钗罗帕。喜人月、一色相看，盈盈堆满帘罅。粉墙西、火蛾低旋，软幔左、飞蝉频卸。也曾招、花朵般人，倚风轻骂。谁差词客，去作官人，旧情仍乱惹。况今岁凤城中，烟柳外、添了万盏晶笼，水边斜挂。狮蛮假面，参军杂爨，绣帷飘得天街满，更夹路、香谜凭人打。鸾靴兽袄，几群牙帐毬门，弹压紫陌坊瓦。升平士女，京国楼台，荷九重放假。嘱阊阖、鸡人漫唱，月总西沉，人忍空辜，舞场歌榭。缓扶薄醉，御沟斜转，前门小立偏妒煞。缀犀钉、钿粟缭垣下。往来月里摩挲，多被春纤，絮伊情话。
临江仙 咏竹夫人二首 其一
作者：陈维崧
朝代：清
体裁：词

孤竹君原称苦节，晚遗弱息江村。夜凉荐寝暂承恩。斑留江上点，冷浸月中魂。青女秋来休见妒，此身自有根源。化为横笛响夔门。但凭关塞曲，吹裂小龙孙。
临江仙 春日过访友人村居值其往郡城题词壁间而去 友人城居为余比邻
作者：陈维崧
朝代：清

早起隔墙花弄影，忽然空馆相思。邻家已换燕空飞。许多惆怅事，诉与落红知。百里烟航遥访戴，柴门锁向春矶。沈吟暗咏壁间诗。径开山以麓，村在水之湄。
临江仙 春日过访友人村居值其往郡城题词壁间而去 友人城居为余比邻
作者：陈维崧
朝代：清
体裁：词

早起隔墙花弄影，忽然空馆相思。邻家已换燕空飞。许多惆怅事，诉与落红知。百里烟航遥访戴，柴门锁向春矶。沉吟暗咏壁间诗。径开山以麓，村在水之湄。
临江仙·偶作
作者：陈维崧
朝代：清
体裁：词

忆在冶城公膝下，围棋年少知名。石头儿女本轻盈。象床春纵博，珠袷夜弹筝。倏忽过江门第换，中原飞渡群伧。吴霜点鬓不胜情。案头无鬼论，肘后净名经。
临江仙·偶作
作者：陈维崧
朝代：清

忆在冶城公膝下，围棋年少知名。石头儿女本轻盈。象床春纵博，珠袷夜弹筝。倏忽过江门第换，沧桑飞渡群伧。吴霜点鬓不胜情。案头无鬼论，肘后净名经。
临江仙·其二
作者：陈维崧
朝代：清
体裁：词

十载萧萧湘岸住，捎烟惹雨参差。如今枕畔露华滋。身居清暑殿，梦到竹郎祠。琢就细腰冰几尺，宵来御辇频辞。一生疏直许谁知。霜砧来别院，纨扇忆同时。
临江仙·咏竹夫人二首
作者：陈维崧
朝代：清

孤竹君原称苦节，晚遗弱息江村。夜凉荐寝暂承恩。斑留江上点，冷浸月中魂。青女秋来休见妒，此身自有根源。化为横笛响夔门。但凭关塞曲，吹裂小龙孙。十载萧萧湘岸住，捎烟惹雨参差。如今枕畔露华滋。身居清暑殿，梦到竹郎祠。琢就细腰冰几尺，宵来御辇频辞。一生疏直许谁知。霜砧来别院，纨扇忆同时。
临江仙·寒柳
作者：陈维崧
朝代：清

自别西风憔悴甚，冻云流水平桥。并无寒叶伴飘飖。乱鸦三四点，愁坐话无憀。雪压西村茅舍重，怕他榾柮同烧。好留蛮样到春宵。三眠明岁事，重斗小楼腰。
临江仙·武塘赠钱岩烛
作者：陈维崧
朝代：清

黄竹篙儿如雁叫，西风直放江船。橹声摇破鹤湖烟。园林排水次，甲第矗花前。公子才华尤绝胜，翩翩气压幽燕。新词脱手万人传。暗香姜白石，残月柳屯田。
临江仙·赋得睡起宛然成独笑数声渔笛在沧浪为园次题帐额画幅
作者：陈维崧
朝代：清

西塞山前无六月，半间草阁临流。晚来都聚打鱼舟。笛声四起，划碎一江秋。正值南柯初罢郡，槐阴蚁战刚休。兼天波浪打闲鸥。寄声三老，今夜转船头。
临江仙·赠柯翰周
作者：陈维崧
朝代：清
体裁：词

玉树三柯偏竞秀，枝枝黛色嶙峋。一枝才茁便凌云。车从新市出，衣用异香薰。此日相逢犹未晚，当年真恨离群。狂歌莫问水犀军。好将肠断句，写遍石榴裙。
临江仙·赠柯翰周
作者：陈维崧
朝代：清

玉树三柯偏竞秀，枝枝黛色嶙峋。一枝才茁便淩云。车从新市出，衣用异香薰。此日相逢犹未晚，当年真恨离群。狂歌莫问水犀军。好将肠断句，写遍石榴裙。
临江仙·酬赠崇川陶月峤床
作者：陈维崧
朝代：清

四十男儿方坠地，家声列戟风流。翩翩挟弹少年游。兄居长乐尉，主尚富平侯。讵料蹉跎空老大，逢君楚尾吴头。酒阑话向北风愁。无家徐仆射，有泪白江州。
丹凤吟·送别越生和云臣韵
作者：陈维崧
朝代：清
体裁：词

细数频年游处，舞榭莺梳，歌筵燕掠。垫巾侧帽，双倚东风院落。簟纹新染，水烟小定，更忆溪边，画桡斜阁。似梦如尘情绪，事去凝思，花影还簸墙角。今夜阳关怕唱，玉樽潋滟持旋却。若到无诸国，有连天嘶马，匝树飞鹊。轻红荔子，笼遍戈船绡幕。我在江南残照里，只行踪落拓。武夷回首，倘依然念着。
丹凤吟·送别越生和云臣韵
作者：陈维崧
朝代：清

细数频年游处，舞榭莺梳，歌筵燕掠。垫巾侧帽，双倚东风院落。簟纹新染，水烟小定，更忆溪边，画桡斜阁。似梦如尘情绪，事去凝思，花影还簸墙角。今夜阳关怕唱，玉樽潋滟持旋却。若到无诸国，有连天嘶马，匝树飞鹊。轻红荔子，笼遍戈船绡幕。我在江南残照里，只行踪落拓。武夷回首，倘依然念著。
九月十九日同贲黄理田公燮登慈仁寺内毗卢阁分赋登高二韵录一
作者：陈维崧
朝代：清

四围铃铎响刁骚，一线穿云缔搆牢。且以登楼当戏马，何妨啜茗代持螯。天连赵魏晴俱出，松历金元腊更高。目断昆明池畔将，何时归镫压靴刀。
二郎神·咏梅子
作者：陈维崧
朝代：清

一株梅子，正累累、粉红墙后。问叶底枝头，为谁酸楚，却又为谁消瘦。太息春归谁来问，记不起、莺花如绣。向杳杳帘栊，阴阴院落，伴人长昼。纤手。几番小摘，已醒残酒。更撚向妆台，玉娥低说，曾见依稀如豆。翠已漫空，黄偏做雨，又到伤心时候。算颗颗、冷香松脆，想尔料难胜口。
二郎神·春寒感怀
作者：陈维崧
朝代：清

饾饤天气。况是天涯羁旅。怊怅类、浮萍飘泊久，伤情处、黯然无语。且检红绵灯下看，瞥见了、深闺针缕。想当日、执手叮咛，预料春寒如许。凝伫。沈吟欲著，几番推去。任春衣、红藤箱底阁，甘领受、疏风懒雨。拟向春江传此意，奈江上、双鱼无据。恨点点杨花，叠叠青山，遮人归路。
二郎神·春寒感怀
作者：陈维崧
朝代：清
体裁：词

饾饤天气。况是天涯羁旅。怊怅类、浮萍飘泊久，伤情处、黯然无语。且检红绵灯下看，瞥见了、深闺针缕。想当日、执手叮咛，预料春寒如许。凝伫。沉吟欲著，几番推去。任春衣、红藤箱底阁，甘领受、疏风懒雨。拟向春江传此意，奈江上、双鱼无据。恨点点杨花，叠叠青山，遮人归路。
二郎神·玉兰花饼
作者：陈维崧
朝代：清

东风寂静。几树珠明雪映。低亚玉罗窗筛碎小，秋千影、阴晴难定。粉样衣裳休黦了，怕惹起、香闺春病。向花下、盈盈小摘，付与当垆说饼。娇靓。薄抵蝉纱，圆踰月镜。想厨娘、指螺红一缕，牢丸上、纤痕犹凝。粉残莫怅佳人命，相赏有、金尊绿茗。也省到鹃啼，万片飞琼，抛街填井。
二郎神·玉兰花饼
作者：陈维崧
朝代：清
体裁：词

东风寂静。几树珠明雪映。低亚玉罗窗筛碎小，鞦韆影、阴晴难定。粉样衣裳休黦了，怕惹起、香闺春病。向花下、盈盈小摘，付与当垆说饼。娇靓。薄抵蝉纱，圆踰月镜。想厨娘、指螺红一缕，牢丸上、纤痕犹凝。粉残莫怅佳人命，相赏有、金尊绿茗。也省到鹃啼，万片飞琼，抛街填井。
于飞乐·鸳鸯
作者：陈维崧
朝代：清

彩翼文禽，一生睡暖涟漪。葡萄春涨初齐。度朱栏，穿绿浪，做弄葳蕤。画楼低处，金塘好、漾尽红衣。孔雀楼头，锦鸡关上，让他毛羽芳菲。惹黄莺，和乳鸭，妒尔双栖。生憎杜宇，东风里、只向人啼。
五人之墓
作者：陈维崧
朝代：清

古碣穿云罅。记当日、黄门诏狱，群贤就鮓。激起金阊十万户，白棓霜戈激射。风雨骤、冷光高下。慷慨吴儿偏嗜义，便提烹、谈笑何曾怕。抉吾目，胥门挂。铜仙有泪如铅泻。怅千秋、唐陵汉隧，荒寒难画。此处丰碑长屹立，苔绣坟前羊马。敢轻易、霆轰电打？多少道旁卿与相，对屠沽、不愧谁人者？野香发，暗狼籍。
五福降中天·丙辰元旦和蘧庵先生韵
作者：陈维崧
朝代：清

翩何青帝姗姗也，将近江南几驿。婪尾深杯，换头小令，冶习那能销得。任他仙释。算换民年光，也应沾臆。慵倚阑干侧帽，不忍弄烟色。差喜渐无人识。楞严才注罢，门庭寂。三径苔铺，一篱梅绽，相与从无疏密。鹤窥草阁，雀啄柴门，宜春休帖。爱煞溪痕，斜桥成小立。
五福降中天·甲寅元旦
作者：陈维崧
朝代：清

五更爆竹千门响，轰醒阳乌春睡。早涌彤轮，竞开朱户，恰对南山晴翠。桃符荔粉，喜街影暄妍，帘痕韶丽。多少轻烟嫩霭，做就好天气。磨彻菱花双蒂。绣奁争早贴，宜春字。画粉幡儿，银泥胜子，笑上人头髻。年光已在，墙外花须，桥边兰蕊。拜罢胜常，脸潮红似醉。
五福降中天·谷日和蘧庵先生仍用元旦韵
作者：陈维崧
朝代：清

春田踯躅开将遍，红透水桥烟驿。隔岁辛盘，昨宵金胜，又听青鸠得得。冱寒都释。正墙喔花冠，陇翻娇臆。且把农经一卷，映午馀晴色。春意窗楞先识。雨工行雨罢，茅檐寂。茜入梅园，翠归兰圃，裙幄料应铺密。欢生祈谷，兆叶占年，比闾安帖。閒看蜻蜓，钓竿丝上立。
五綵结同心
作者：陈维崧
朝代：清

帘风暗袅，槛雪新晴，小楼月又刚圆。有杜秋娘在，微酣候、催弄脆竹零弦。曲中蓦听羊车到，褰帏入、一座喧阗。惊疑甚、似曾相识，别来一十三年。重新移灯添酒，算夜长难睡，且话从前。记得当初，扬州薄倖，有人同做樊川。玲珑去后诗人老，湖湘客、飘泊谁怜。凭谁报、渡泸诸葛，君家燕子依然。
五綵结同心·贺冯躬暨纳姬
作者：陈维崧
朝代：清

隔街争唱，相府莲开，覆额香蝉初裹。红漆车儿稳，绣帘动、压角红珠駊騀。只愁阮妇刚才嫁，飘吴语、绿窗边过。怕难免、粉防脂逻，安顿最宜详妥。连晨书楼长锁，料也应推说，楝花风大。千骑今年，事双双去，笑上丹軿翠舸。郎君佳话人传遍，怪底事、端然瞒我。倘相逢、春宵筵上，百罚深杯方可。
五綵结同心·过惠山蒋氏酒楼感旧
作者：陈维崧
朝代：清

惠山山下，谁氏高楼，记曾借我酣眠。夜半喧山雨，龙峰顶、飞挂百幅帘泉。当时尚有玲珑在，凭阑唱、落叶哀蝉。可惜是、声声红豆，忆来大半难全。如今重经楼下，只水声幽咽，髣髴鸣弦。弹指匆匆，旧时燕子，换做万里啼鹃。当垆莫唤楼前客，应怪我、泪裛红绵。惆怅煞、一天明月，满汀渔火商船。
京邸岁暮送其白弟暂返梁园即赴南昌郡幕
作者：陈维崧
朝代：清

尔到睢阳郭，多应四节除。难沾分岁酒，差胜寄家书。久客妻孥瘦，长贫兄弟疏。愁悰翻倒极，白发漫盈梳。皖口还西上，庐峰紫翠偏。江声连故国，驿路入新年。铁树旌阳宅，红霞贾客船。子安吟眺处，彩笔至今传。
京邸岁暮送其白弟暂返梁园即赴南昌郡幕·其二
作者：陈维崧
朝代：清

皖口还西上，庐峰紫翠偏。江声连故国，驿路入新年。铁树旌阳宅，红霞贾客船。子安吟眺处，彩笔至今传。
从天宁寺后望迷楼蜀冈一带遗址
作者：陈维崧
朝代：清

秋原何淡沱，荒溪奔相互。清潭最明迥，丹嶂极修嫭。我来驻精蓝，回飙已凝冱。手招出泽臞，目协沧洲趣。影堂枕独冈，塔院背双树。丽瞩果不穷，流怀获所遇。飒沓缭垣秋，窈窕寒塘暮。绕郭垣陂陀，攀萝匝狐兔。缅思仁寿年，遗踪倏成故。忧来多颓基，乐往鲜完祚。萧萧紫极宫，恻恻红颜墓。坐深暝翠沈，松花落如雨。
传言玉女·舟经怀远访淩道一
作者：陈维崧
朝代：清

半载繁台，忆杀别来秋水。今朝重见，喜碧犹如此。无数笭箵，零乱烟桥夜市。估船夹岸，乡愁千里。闻道君家，在街头、黄叶里。情亲小话，唤篙师暂舣。峥泓淡沲，隐隐江楼笛起。关山一望，何其明绮。
传言玉女·雨中舟次吴阊不及过晤园次同纬云子万寄怀
作者：陈维崧
朝代：清

记得寻君，才过匆匆灯市。伯通桥下，挽征衫且憩。垂柳几树，临别倚栏斜指。再来看汝，定鹅黄矣。柳已鹅黄，撅头船恰又至。满船丝雨，捲春蓑困睡。微茫驿楼，料想水城将闭。知他花下，已应微醉。
伯成先生席上赋赠韩修龄（韩，关中人，圣秋
作者：陈维崧
朝代：清

月上梨花午。恰重逢、江潭旧识，喁喁尔汝。绛烛两行浑不夜，添上三通画鼓。说不尽、残唐西楚。话到英雄儿女恨，绿牙屏惊醒红鹦鹉。雕笼内，泪如雨。一般怀抱君犹苦。家本在、扶风周至，五陵佳处。汉阙唐陵回首望，渭水无情东去。剩短蜡、声声诉与。绣岭宫前花似雪，正秦川公子迷归路。重酌酒，尽君语。
似娘儿·舟过娄门即事
作者：陈维崧
朝代：清

渡口绿蓑斜，绕子城、碧浪周遮。谁知我是元真子，卖饧天气，凭桡心事，荡桨生涯。水面小窗纱，响枨枨、谁摘琵琶。东风似梦回头望，绝无人影，粉墙之内，一树桃花。
何明瑞先生筵上作
作者：陈维崧
朝代：清

阳羡书生，年少日、剧于骏马。公一顾、风鬃雾鬣，尽居其下。两院黄骢佳子弟，三条丝竹乔声价。恰思量已是廿年前，凄凉话。铁笛叫，南徐夜；玉山倒，西窗下。且椿蒲六博，弹筝行炙。被酒我思张子布，临江不见甘兴霸。只春潮溅雪白人头，堪悲诧！
余访子建东回而王谷从朝宗西去赋寄
作者：陈维崧
朝代：清

吴山吴水片帆开，驿使惊传江上梅。君过侯嬴虚左待，我从宋玉大招回。月明长水三江冷，雪满当湖万马哀。同作征人怜更远，北风吹处一登台。
作家书竟题范龙仙书斋壁上芦雁图
作者：陈维崧
朝代：清

漏悄裁书罢。绕廊行，偶然瞥见，壁间古画。一派芦花江岸上，白雁濛濛欲下。有立且、飞而鸣者。万里重关归梦杳，拍寒汀、絮尽伤心话。捱不了，凄凉夜。城头戍鼓刚三打。正四壁、人声都静，月华如泻。再向丹青移烛认，水墨阴阴入化。恍嘹唳、枕棱窗罅。曾在孤舟逢此景，便书画相对心犹怕。君莫向，高斋挂。
佳人醉·梁溪道中积雨乍霁
作者：陈维崧
朝代：清

一夜春篷淅沥，声乱樵歌渔笛。正吴娘橹拨，参差水面，夜景如墨。鸡唤津桥梦醒，恰何来新霁，穿樯隙。推窗起坐，九点龙峰，遥苍暖翠，迎著空舲滴。吟情剧。吮毫微笑，一片晴村历历。
佳人醉·梁溪道中积雨乍霁
作者：陈维崧
朝代：清
体裁：词

一夜春篷淅沥，声乱樵歌渔笛。正吴娘橹拨，参差水面，夜景如墨。鸡唤津桥梦醒，恰何来新霁，穿樯隙。推窗起坐，九点龙峰，遥苍煖翠，迎着空舲滴。吟情剧。吮毫微笑，一片晴村历历。
侍香金童·题闺秀画扇用湘瑟词韵
作者：陈维崧
朝代：清

蕃马平沙，六角屏风摺。映的的、腮涡红晕颊。擘阮砑筝都未惬。只把檀槽，粉偎酥贴。偶临花蕊样，闲将螺管捻。衬几笔、烟条露叶。料尔前身枝上蝶。乍搯齐纨，燕窥莺踏。
侧犯·奚苏岭先生书来讯我近况词以奉柬
作者：陈维崧
朝代：清

罢官不乐，画帘暮卷空江雨。无绪。忆罨画溪头有人住。阶前濯莽合，屋后虬梅古。传语。问彊饭、还能著书否。使君足下，别后难行路。嗟带甲满乾坤，只有儒生误。昨已废书，行将学贾。市上屠牛，山中射虎。
侧犯·百花洲访南水上人
作者：陈维崧
朝代：清

闲寻茂苑，摘船碾遍琉璃滑。明灭。望半亩精庐隐林樾。空香黏茗粥，野翠连巾拂。幽绝。想夜夜、经台浸秋月。吴宫似梦，往事和谁说。旧时节。记盈盈、水面莲歌彻。几阵西风，繁华吹歇。满江红蓼，一园黄蝶。
侧犯·真娘墓和扶荔词韵
作者：陈维崧
朝代：清

碧阑干外，小坟一点衰桃黦。凄咽。剩綵袂、飞灰化蝴蝶。灵旗飘复偃，社火明还灭。芳骨约西子，吴天诉潭月。三生事，五更风，阵阵饧箫歇。耳边怯。怕枝头、又到啼红鴂。昨夜听歌，石场如雪。夜台犹卸，玉簪偷节。
促拍满路花·秋日同南耕衣白鲁望弟偶憩城南放生池
作者：陈维崧
朝代：清

峥泓寂历甚，杳霭有无间。城南多古寺，得秋闲。风廊石濑，竹筱更檀栾。游鳞翻碧浪，雪鬣银鬐，此中大可投竿。仗西风、寄语南山，窈窕好烟鬟。如何偏不厌，老僧看。南山覆我，君自喜尘寰。倘肯经过密，秀黛三升，日应给与君餐。
倒犯·秋日云臣斋头同大士展故友蒋瞻武遗墨感赋
作者：陈维崧
朝代：清

触眼见、官奴数行，韭花遗迹。零纨碎墨。秋光映、碧天如拭。炉熏茗椀，幽卉疏花晴窗侧。盥手验装潢，梯几看波磔。惋斯人，顿成昔。深悔旧时，赏惯鹅群，何曾知护惜。记半醉写遍，舞鬟帕，江楼壁。渴骥势、掀腾极。几何时、邻家吹夜笛。总香粉犹存，不受蜗涎蚀。应遭蛛网织。
倒犯·秋日云臣斋头同大士展故友蒋瞻武遗墨感赋
作者：陈维崧
朝代：清
体裁：词

触眼见、官奴数行，韭花遗迹。零纨碎墨。秋光映、碧天如拭。炉熏茗碗，幽卉疏花晴窗侧。盥手验装潢，梯几看波磔。惋斯人，顿成昔。深悔旧时，赏惯鹅群，何曾知护惜。记半醉写遍，舞鬟帕，江楼壁。渴骥势、掀腾极。几何时、邻家吹夜笛。总香粉犹存，不受蜗涎蚀。应遭蛛网织。
倦寻芳
作者：陈维崧
朝代：清

画堂左侧，绣槛东偏，朵朵轻俊。欧碧姚黄，总是让他风韵。紫府家乡原不远，红楼伴侣休相混。记当时，恰一枝初颤，便曾厮认。讵料是、六年一别，今日人归，倍添春晕。满院浓香，砌就閒愁成阵。雨后喜看娇态足，朝来怕见残妆褪。这情怀，沈醉醒时，细将花问。
倦寻芳
作者：陈维崧
朝代：清
体裁：词

画堂左侧，绣槛东偏，朵朵轻俊。欧碧姚黄，总是让他风韵。紫府家乡原不远，红楼伴侣休相混。记当时，恰一枝初颤，便曾厮认。讵料是、六年一别，今日人归，倍添春晕。满院浓香，砌就閒愁成阵。雨后喜看娇态足，朝来怕见残妆褪。这情怀，沉醉醒时，细将花问。
倦寻芳
作者：陈维崧
朝代：清
体裁：词

画堂左侧，绣槛东偏，朵朵轻俊。欧碧姚黄，总是让他风韵。
紫府家乡原不远，红楼伴侣休相混。记当时，恰一枝初颤，便曾厮认。
讵料是、六年一别，今日人归，倍添春晕。满院浓香，砌就闲愁成阵。
雨后喜看娇态足，朝来怕见残妆褪。这情怀，沉醉醒时，细将花问。
倦寻芳·早春偶过农部伯父废园感赋
作者：陈维崧
朝代：清
体裁：词

败屋东头，偶然行散，十分情重。满地苔钱，雨榭烟廊都空。蘸水燕雏晴故掠，荫街丝柳风偏弄。伤情处，是旧家年少，登山一恸。
记当日、孝标姊妹，僧绰儿郎，嬉游曾共。多少春衫，斜着金鞭闲控。一自攀髯人去早，江南莺燕成何用。拚此生，绣户珠帘，付之一梦。
倦寻芳·早春偶过农部伯父废园感赋
作者：陈维崧
朝代：清

败屋东头，偶然行散，十分情重。满地苔钱，雨榭烟廊都空。蘸水燕雏晴故掠，荫街丝柳风偏弄。伤情处，是旧家年少，登山一恸。记当日、孝标姊妹，僧绰儿郎，嬉游曾共。多少春衫，斜著金鞭閒控。一自攀髯人去早，江南莺燕成何用。拚此生，绣户珠帘，付之一梦。
倾杯乐·品茶
作者：陈维崧
朝代：清

雨后新晴，林端小阁，疏帘窣地。正注罢、南华下卷，几般绿雪，岳僧新寄。涧边杓取鸣泉试。借幽廊，支瓦铫，细商茶事。松风入听，瑟瑟珠跳雪沸。绿鬓女、娇拖燕尾。捧玉湿钧州磁盏翠。羡幽韵、未泻先传，馀芬罢啜还殢。渐證入、茗柯至理。终不负、酪奴风致。七椀后，玉川子、颓然竟醉。
倾杯乐·品茶
作者：陈维崧
朝代：清
体裁：词

雨后新晴，林端小阁，疏帘窣地。正注罢、南华下卷，几般绿雪，岳僧新寄。涧边杓取鸣泉试。借幽廊，支瓦铫，细商茶事。松风入听，瑟瑟珠跳雪沸。绿鬓女、娇拖燕尾。捧玉湿钧州磁盏翠。羡幽韵、未泻先传，馀芬罢啜还殢。渐證入、茗柯至理。终不负、酪奴风致。七碗后，玉川子、颓然竟醉。
倾杯乐·品茶
作者：陈维崧
朝代：清
体裁：词

雨后新晴，林端小阁，疏帘窣地。正注罢、南华下卷，几般绿雪，岳僧新寄。
涧边杓取鸣泉试。借幽廊，支瓦铫，细商茶事。松风入听，瑟瑟珠跳雪沸。
绿鬓女、娇拖燕尾。捧玉湿钧州磁盏翠。羡幽韵、未泻先传，馀芬罢啜还殢。
渐证入、茗柯至理。终不负、酪奴风致。七碗后，玉川子、颓然竟醉。
倾杯乐·善权寺火
作者：陈维崧
朝代：清
体裁：词

玉宝琼扉，琳宫绀宇，层崖染茜。嵌峭壁、三生堂后，梳妆台左，李唐遗殿。黑摧秃柏苍皮偃。雨淋浪，藓崩剥，坏梁雷篆。昨春野寺，记着青鞋踏遍。陆浑火、烧残赤县。焚玉石馀灰延鹿苑。叹一夜、猿狖悲号，千年龙鬼糜烂。化断井、颓垣一片。剩落落、长松谁伴。想月夜，古洞里、仙灵浩叹。
倾杯乐·善权寺火
作者：陈维崧
朝代：清

玉宝琼扉，琳宫绀宇，层崖染茜。嵌峭壁、三生堂后，梳妆台左，李唐遗殿。黑摧秃柏苍皮偃。雨淋浪，藓崩剥，坏梁雷篆。昨春野寺，记著青鞋踏遍。陆浑火、烧残赤县。焚玉石馀灰延鹿苑。叹一夜、猿狖悲号，千年龙鬼糜烂。化断井、颓垣一片。剩落落、长松谁伴。想月夜，古洞里、仙灵浩叹。
倾杯乐·正月十三夜预卜元宵月
作者：陈维崧
朝代：清
体裁：词

丝雨如酥，小窗似梦，睡猧难稳。试灯夜、凤胫慵点，香闺潜向，姮娥预恳。元宵可有冰轮分。奈琼瑶，舞萦幌，拂帘逾紧。安黄剔翠，都到眉峰砌恨。邻院女、盈盈来问。说青鸟广寒原有信。要春城、一色铺银，夜市万家堆粉。正雪后、玲珑灯映。又陌上、软松鸳润。当此际，才涌上、团圞玉镜。
偶忆
作者：陈维崧
朝代：清

架上红鹦鹉，帘边玉辟邪。兜娘懒上卓金车。倭堕一窝浓绿未成鸦。娆我春吹笛，邀人夜斗茶。而今庭院隔天涯。记得沿街一树粉梨花，记得花阴微露几扇绿窗纱。
偷声木兰花·咏钱
作者：陈维崧
朝代：清
体裁：词

青蚨铸就开元字，相看似有团圞意。欲簸还慵，恼煞轻狂小沈充。掷来好卦全无准，买来好事多无分。榆荚由他，偏逐东风不着家。
偷声木兰花·咏钱
作者：陈维崧
朝代：清

青蚨铸就开元字，相看似有团圞意。欲簸还慵，恼煞轻狂小沈充。掷来好卦全无准，买来好事多无分。榆荚由他，偏逐东风不著家。
偷声木兰花·怀戴无忝客成都
作者：陈维崧
朝代：清

前年建业秋将暮，今岁蚕丛春又去。别后思君，望尽南天不见云。竹郎祠畔红棉好，濯锦江头红鲤少。湘雨巴烟，不寄成都十样笺。
偷声木兰花·雨中同吴天篆过饮徐竹逸斋头次天篆韵
作者：陈维崧
朝代：清

熟梅时候苏苏雨，遥望君家疑隔浦。我垫巾来，小坐欧公画舫斋。觥船何用频催酒，鹰爪凤团须瀹取。说鬼谈经，风味依稀退院僧。
偷声木兰花·题关东席端伯小像
作者：陈维崧
朝代：清

画师要写萧疏意，先画绿杨丝踠地。斑竹阑干，傍倚高人兴邈然。五侯七贵枌榆盛，家本辽阳争借问。总不关渠，只爱荷香扑异书。
偷声木兰花·题南水上人诗卷尾
作者：陈维崧
朝代：清

六朝僧话三生事，雨后人归花下寺。我最怜渠，不数琴聪与蜜殊。借师禅板为歌板，唱到江东春又晚。晴絮茫茫，纵使无愁也断肠。
偷声木兰花·题范女受小像
作者：陈维崧
朝代：清

君挑独夜江船火，隔舫有人呼似我。仔细披图，骨瘦髯清我不如。孤松峭壁疑无路，啸向此中寻药去。可许狂生，化作猿猱逐队行。
催雪·秋日过城南显亲寺
作者：陈维崧
朝代：清
体裁：词

潭北新秋，城南古寺，乱壑喧豗激濑。爱虎落三间，渔蛮一带。林际绀殿银墙，绣经幡、风定天花洒。时来樵语，遥粘僧磬，暗添幽籁。门外。愁如海。有野蔓荒榛，丛祠破冢。闪石竹罗裙，多年色坏。砌就苍凉景色，到路黑、灯青啼百怪。只静侣、掩住禅关，日看国山螺黛。
催雪·秋日过城南显亲寺
作者：陈维崧
朝代：清

潭北新秋，城南古寺，乱壑喧豗激濑。爱虎落三间，渔蛮一带。林际绀殿银墙，绣经幡、风定天花洒。时来樵语，遥黏僧磬，暗添幽籁。门外。愁如海。有野蔓荒榛，丛祠破冢。闪石竹罗裙，多年色坏。砌就苍凉景色，到路黑、灯青啼百怪。只静侣、掩住禅关，日看国山螺黛。
八六子·枫隐寺感旧
作者：陈维崧
朝代：清

弄丝杨。重过废馆，闲池顿起思量。正髣髴纸鸢旧处，依稀竹马儿时，巡檐绕墙。当年无限风光。月照千山裙幄，莺啼一院糟床。渐舞榭成坟，歌台作寺，松雏已老，梅妻都嫁，祇剩乱涧，闲腾鼯鼬，矮坡斜下牛羊。太苍茫、疏林一抔夕阳。
八声甘州·丙辰夏月，蘧先生游广陵，诸同人以先生昨岁七秩，补作诗画奉赠，初秋归里持以示余，遂于卷尾亦题一章
作者：陈维崧
朝代：清

恰秒江、袅袅碧于烟，先生峭帆归。有锦贉麝㡠，芙蓉养纸，豆蒄缄题。更爱写生妙手，烘染自蛾眉。花月扬州路，犹未全非。曾唱千秋岁引，向春灯挂处，满汎玻瓈。羡铜仙鹤发，今古似公稀。偶重经、玉人桥上，惹群真、争谱鹧鸪词。閒披赏。莼丝正熟，菰米刚肥。
八声甘州·南耕斋中食鲥鱼作
作者：陈维崧
朝代：清

汝鱼乎、汝既弄潮来，何如趁潮归。却波涛堆里，橙齑香处，自许轻肥。千古断矶黄鹄，不了是和非。贪听渔翁笛，误触危机。谢汝崎岖万里，把浪花舞破，来慰晨饥。问途经西塞，果否飐旌旗。幸团圞、故园兄弟，况小窗、雨后漾晴晖。浮生乐、无如斫鲙，安用呼豨。
八声甘州·客有言西江近事者感而赋此
作者：陈维崧
朝代：清
体裁：词

说西江、近事最消魂，啼断竹林猿。叹灌婴城下，章江门外，玉碎珠残。争拥红妆北去，何日遂生还。寂寞词人句，南浦西山。谁向长生宫殿，对君王试鼓，别鹄离鸾。怕未终此曲，先已惨天颜。只小姑、端然未去，伴彭郎、烟水月明间。终古是，银涛雪浪，雾鬓风鬟。
八声甘州·客有言西江近事者感而赋此
作者：陈维崧
朝代：清

说西江、近事最销魂，啼断竹林猿。叹灌婴城下，章江门外，玉碎珠残。争拥红妆北去，何日遂生还。寂寞词人句，南浦西山。谁向长生宫殿，对君王试鼓，别鹄离鸾。怕未终此曲，先已惨天颜。只小姑、端然未去，伴彭郎、烟水月明间。终古是，银涛雪浪，雾鬓风鬟。
八声甘州·寄宛陵沈方邺兼怀梅耦长
作者：陈维崧
朝代：清

记西风、握手秣陵隈，苦语劝君归。叹尉佗城下，小姑山口，风景全非。何事年年作客，牢落寸心违。且与王章妇，对泣牛衣。谢尔吾言竟用，果幡然归葺，云壑烟扉。更梅郎健在，酬和未应稀。只伶仃、画溪野老，况今年。烽火雁难飞。关情甚、敬亭栗罅，石臼鱼肥。
八声甘州·月夜守风江店
作者：陈维崧
朝代：清

对清光、一碧倚江城，独立怨飘蓬。最恼人怀抱，危樯匝地，残堞当空。遥想故园妆阁，拥袖侧金虫。叹息藁砧去，烟水濛濛。一派银涛雪浪，泻青铜镜底，白雁声中。料嫦娥清冷，此际与人同。且消停、三更茅店，任隔垣、紫马夜嘶风。消魂也，江愁卫玠，月想王恭。
八宝妆·咏荷钱
作者：陈维崧
朝代：清

欲绽红衣，将擎翠盖，先放钱钱叶大。已自成盘休诉窄，百琲还能盛裹。水边楼上谁家，娇困懵腾，五铢閒向栏干簸。不料幽潭深处，偶然轻堕。幸值缓步江妃，将绡揽取，青蚨犹未曾破。又怕被、土花偷涴，傍绿水、铺来停妥。笑荚样、苔般谁做。祇如鹅眼些儿个。只未解遮藏，彩鸳莫便一双卧。
八宝妆·咏荷钱
作者：陈维崧
朝代：清
体裁：词

欲绽红衣，将擎翠盖，先放钱钱叶大。已自成盘休诉窄，百琲还能盛裹。水边楼上谁家，娇困懵腾，五铢閒向栏干簸。不料幽潭深处，偶然轻堕。幸值缓步江妃，将绡揽取，青蚨犹未曾破。又怕被、土花偷涴，傍绿水、铺来停妥。笑荚样、苔般谁做。祗如鹅眼些儿个。只未解遮藏，彩鸳莫便一双卧。
八归·二月十一夜风月甚佳，过水水绘园听诸郎弦管，灯下因遣家信，凄然不成一字，赋此以寄闺人
作者：陈维崧
朝代：清

弹得弦清，飘来笛脆，曲室诸郎歌管。他乡风月佳无比，只是中年以后，心情顿懒。遥忆故园妆阁上，镇玉臂、云鬟凄断。伤心处、何事尊前，听一声河满。却是绛河欲没，珠绳乍转，画角谯楼哀怨。旧事如尘，新愁似梦，可惜一场分散。奈天涯滋味，瞒不过、南归鱼雁。吮霜毫、才提还倦。莫虑春寒，罗襟红泪暖。
八归·二月十一夜风月甚佳，过水水绘园听诸郎弦管，灯下因遣家信，凄然不成一字，赋此以寄闺人
作者：陈维崧
朝代：清
体裁：词

弹得弦清，飘来笛脆，曲室诸郎歌管。他乡风月佳无比，只是中年以后，心情顿懒。遥忆故园妆阁上，镇玉臂、云鬟凄断。伤心处、何事尊前，听一声河满。却是绛河欲没，珠绳乍转，画角谯楼哀怨。旧事如尘，新愁似梦，可惜一场分散。奈天涯滋味，瞒不过、南归鱼雁。吮霜毫、才提还倦。莫虑春寒，罗襟红泪煖。
八归·春夜偶成
作者：陈维崧
朝代：清

城阴水际，閒寻往事，光景零乱难写。画眉桥北沿墙去，曾有迷藏伴侣，簸钱亭榭。生小谁忺铅共粉，说不尽。衣裳淡雅。碧槛外、蛮柳丝丝，甸线恍如画。今日延秋坊畔，令狐宅里，依旧好花开也。杏梁燕子，玉龙鹦鹉，尚说十年前话。水晶箱子在，遮莫还存圣檀帕。东西起、樱桃细落，糁上当初，秋千红粉架。
八归·杜家庙距济南四十五里，有旅馆颇幽靓，砌下玉簪一丛，尤楚楚可念，徙倚久之，词以写怀
作者：陈维崧
朝代：清
体裁：词

鞭丝小弄，征尘轻浥，云水一片寥廊。凉桥卸驮聊停憩，遥送明湖趵突，爽气森薄。小阁矮窗新粉壁，更绕砌、疏枝幽萼。背立处、暗省花名，琐事顿萦着。惆怅临行那夜，低鬟偏髻，惜别心情如昨。侧门回盼，倚阑人在，扶定腰身纤弱。叹萍踪一霎，峡雨湘烟楚天各。思量煞、琼钗滑腻，枕畔朦胧，三更和笑落。
八归·杜家庙距济南四十五里，有旅馆颇幽靓，砌下玉簪一丛，尤楚楚可念，徙倚久之，词以写怀
作者：陈维崧
朝代：清

鞭丝小弄，征尘轻浥，云水一片寥廊。凉桥卸驮聊停憩，遥送明湖趵突，爽气森薄。小阁矮窗新粉壁，更绕砌、疏枝幽萼。背立处、暗省花名，琐事顿萦著。惆怅临行那夜，低鬟偏髻，惜别心情如昨。侧门回盼，倚阑人在，扶定腰身纤弱。叹萍踪一霎，峡雨湘烟楚天各。思量煞、琼钗滑腻，枕畔朦胧，三更和笑落。
八归·秋夜妇病吴门遂不成行赋此此写怀
作者：陈维崧
朝代：清

药烟袅罢，炉灰画尽，城上戍火半灭。昨年记入西风候，曾也瘦人如菊，秋衾胜铁。差喜而今身较健，奈妇病、吟声酸切。惹一派、绕砌啼螀，怨苦替人说。准拟枫林蟹舍，霜篷雾箬，去弄烟波寥泬。秋当浓处，月将圆夜，拥棹沈吟旋辍。算不如春里，雨雨风风过时节。偏逢著、五湖霁景，万斛晴光，洞庭秋喷雪。
八归·秋夜妇病吴门遂不成行赋此此写怀
作者：陈维崧
朝代：清
体裁：词

药烟袅罢，炉灰画尽，城上戍火半灭。昨年记入西风候，曾也瘦人如菊，秋衾胜铁。差喜而今身较健，奈妇病、吟声酸切。惹一派、绕砌啼螀，怨苦替人说。准拟枫林蟹舍，霜蓬雾箬，去弄烟波寥泬。秋当浓处，月将圆夜，拥棹沉吟旋辍。算不如春里，雨雨风风过时节。偏逢着、五湖霁景，万斛晴光，洞庭秋喷雪。
八节长欢·乙巳元日
作者：陈维崧
朝代：清

淑景惊催。画梁日影，蚤漾妆台。曈昽金母帐，潋滟玉人杯。宜春帖子簪花格，渐闺中、珠网争开。多少屏摇翠柏，胜飐红梅。长安车骑朝正，青丝辔，火城影里初回。宫阙暖祥云，嬉游罢，谁怜江左邹枚。休怊怅，喜吴娘、已榨春醅。屈指又、试灯挑菜，且拾遗钗。
八节长欢·元日后二日，积雨新晴，偕大鸿、云臣散步城南，望铜官一带翠色，眷恋久之，不克，游南岳而返
作者：陈维崧
朝代：清
体裁：词

竟欲成村。似曾着雨，第五桥边。盈盈临水寺，脉脉弄晴天。溪痕入画年光惹，醉绕城、荻市茶船。最好雏春乍霁，帽侧襟偏。群峰一笑嫣然。高低影，数行秀鬋堪怜。所袂倚风前。凝薄恚，迎人却又迁延。恼何事，未斜阳，客子将还。终有日、棕鞋笋屐，细续前缘。
八节长欢·元日后二日，积雨新晴，偕大鸿、云臣散步城南，望铜官一带翠色，眷恋久之，不克，游南岳而返
作者：陈维崧
朝代：清

竟欲成村。似曾著雨，第五桥边。盈盈临水寺，脉脉弄晴天。溪痕入画年光惹，醉绕城、荻市茶船。最好雏春乍霁，帽侧襟偏。群峰一笑嫣然。高低影，数行秀鬋堪怜。所袂倚风前。凝薄恚，迎人却又迁延。恼何事，未斜阳，客子将还。终有日、棕鞋笋屐，细续前缘。
六丑·丙午元夕雨
作者：陈维崧
朝代：清

听今宵疏雨，也算做、一年元夕。旧事流波，一往如何觅。香街马迹。记常年灯市，鞭丝帽影，有许多相识。阑珊灯火梅精立。雅淡衣裳，轻盈姿格，人月同时一色。便旁人也道，此是秦虢。萍踪顿隔。怕旧时李益。昔日君平，无人怜惜。檐前点点滴滴，似替人流泪，学人悽恻。拚此去、花朝寒食。都只向、雨雨风风，趖尽春光九十。红篝拥、夜寒侧侧。拟此情、并春柑传与，何由寄得。
六丑·孙坦夫招饮女史澹容家分赋
作者：陈维崧
朝代：清

转瓣莲巷左，见梵字、粉红墙角。恰直个侬，晓妆匀面药。花冠喔喔。正蝉窗象格，西风轻飐，有碧桐花落。亵纨秀鬋工调谑。人是双文，艺精六博，种种玉纤花弱。喜宿酲微析，春心犹恶。酒狂如昨。但人生行乐。此际秋娘，最怜轻薄。樽前况有韩嫣，碧云天偷擪，鸾箫低学。更主是、多才孙绰。平康巷、膝席分曹，满座雄谈马槊。嘱金吾、莫收更钥。别来时、斜倚朱阑口，偶然思著。
六丑·秋日将往吴门先寄园次澹心展成既庭诸子
作者：陈维崧
朝代：清
体裁：词

倚晴阑极目，见槛外、吴山如积。罢酒登舻尾，烟篷浪舶。舞破空碧。问馆娃何处，乱鸦啼换了，水乡江国。渚莲低掩红衣泣。似倚寒塘，暗伤斜日，将愁惹他行客。怅千年霸气，弥望陈迹。故人寂寂。住盘门小宅。临顿荒园，萧然裙屐。来朝候我檐隙。准秋灯夜绿，对床同剔。奈烟郭、犹遮数驿。且趁着、万顷洞庭，缥缈挂西风席。船娘唱、水面争出。共江关、一片参差橹，更阑听得。
六丑·秋日将往吴门先寄园次澹心展成既庭诸子
作者：陈维崧
朝代：清

倚晴阑极目，见槛外、吴山如积。罢酒登舻尾，烟篷浪舶。舞破空碧。问馆娃何处，乱鸦啼换了，水乡江国。渚莲低掩红衣泣。似倚寒塘，暗伤斜日，将愁惹他行客。怅千年霸气，弥望陈迹。故人寂寂。住盘门小宅。临顿荒园，萧然裙屐。来朝候我檐隙。准秋灯夜绿，对床同剔。奈烟郭、犹遮数驿。且趁著、万顷洞庭，缥缈挂西风席。船娘唱、水面争出。共江关、一片参差橹，更阑听得。
六州歌头·春霁寄兴
作者：陈维崧
朝代：清
体裁：词

连朝阴雨，愁煞嫩寒馀。今晨起，惊霁色，晃阶除。上人裾。盥罢抽书读，哦骚易，翻庄老，才散帙，旋掩卷，撚吟须。试听春禽碎语，低头想、有个僧庐。翠畦恰半亩，旁用竹阑扶。树影萧疏。着花初。又前村外，斜桥畔，烟羃䍥，径纡徐。挑酒旆，摇歌扇，唤提壶。小花奴。正接天裙幄，沿绿水，匝平芜。念此乐，真忘死，掷吾书。叔子固云佳耳，较雀台、诸伎何如。一生几两屐，彼歌者谁欤。且往观乎。
六州歌头·春霁寄兴
作者：陈维崧
朝代：清

连朝阴雨，愁煞嫩寒馀。今晨起，惊霁色，晃阶除。上人裾。盥罢抽书读，哦骚易，翻庄老，才散帙，旋掩卷，撚吟须。试听春禽碎语，低头想、有个僧庐。翠畦恰半亩，旁用竹阑扶。树影萧疏。著花初。又前村外，斜桥畔，烟幂䍥，径纡徐。挑酒旆，摇歌扇，唤提壶。小花奴。正接天裙幄，沿绿水，匝平芜。念此乐，真忘死，掷吾书。叔子固云佳耳，较雀台、诸伎何如。一生几两屐，彼歌者谁欤。且往观乎。
六州歌头·竹逸斋头阅冯再来所著滇考赋此怀古
作者：陈维崧
朝代：清

披图长啸，发响划岩峦。日南路，真万里，扼雄关。是苴兰。忆昔繁华日，辇賨布，输蒟酱，僰僮丽，赕钱重，杂花丹。靡莫牂牁，有幻师爨弄，善舞能弹。更五溪六诏，萦绕点苍山。鸟道孱颜。峭难攀。叹今古事，多割据，泸水黑，甚时乾。㽛町国，哀牢郡，笑征鞍。不曾閒。庄蹻开边后，蒙氏废，段家残。离宫坏，金舆杳，没诸蛮。髣髴三郎去，淋铃也、何日回銮。祇昆明劫火，映战血成斑。罗袖红殷。
六州歌头·竹逸斋头阅冯再来所著滇考赋此怀古
作者：陈维崧
朝代：清
体裁：词

披图长啸，发响划岩峦。日南路，真万里，扼雄关。是苴兰。忆昔繁华日，辇賨布，输蒟酱，僰僮丽，赕钱重，杂花丹。靡莫牂牁，有幻师爨弄，善舞能弹。更五溪六诏，萦绕点苍山。鸟道孱颜。峭难攀。叹今古事，多割据，泸水黑，甚时乾。㽛町国，哀牢郡，笑征鞍。不曾閒。庄蹻开边后，蒙氏废，段家残。离宫坏，金舆杳，没诸蛮。髣髴三郎去，淋铃也、何日回銮。祗昆明劫火，映战血成斑。罗袖红殷。
六州歌头·邗沟怀古
作者：陈维崧
朝代：清

江东愁客，隋苑暗经行。莺语滑，游丝细，夹衣轻。正清明。追忆当年此际，楼台外，秋千畔，棠梨树，垂杨渚，玉箫声。一自风烟满目，伤心煞、水绿山青。看江都虽好，旧迹已飘零。憔悴兰成。意难平。念寄奴去，黄奴老，今古事，可怜生。回头望，隔江是，石头城。草纵横。楼船南下日，君王醉，未曾醒。宫车出，晚鸦鸣，使人惊。惟有一江春水，依稀似、旧日盈盈。想参军鲍照，欲赋不胜情。此恨曾经。